Source: https://www.porada.sk/archive/index.php/t-51834.html?s=055f4ba89d52fe734cb707331516b5ff
Timestamp: 2019-10-14 22:02:16+00:00

Document:
Čo mi neprešlo daňovou kontrolou? [Archív] - PORADA.sk
Čo mi neprešlo daňovou kontrolou?
08.05.07,13:27
Dovolila som si zadať takúto nezvyčajnú tému.
Snažíme sa poradiť na zadanú tému, prípadne sa z témy niečo naučiť, pochopiť ju, nájsť v zákone paragraf, kt. sa týka zadania.
Rozmýšľala som nad tým ako by sme si mohli pomôcť aj tým spôsobom, že sa poučíme nielen na svojich chybách, ale aj nachybách ostatných.;)
Nejeden z nás prešiel daňovou kontrolou, kt. mu vytkla zlé účtovanie, vyhodlila niečo z daňových výdavkov, DPH.....
Mohli by sme o týchto veciach písať ako sme to zaúčtovali, a prečo to bolo vyhodené, vytknuté a ako to má byť hlavne správne.
Každý spraví raz nejakú chybu, za kt. sa nemusí hambiť, a práve touto chybou niekomu pomôcť.
Možno táto téma bude o chvíľu zabudnutá, možno nápomocná:)
08.05.07,14:08
Ja len malú poznámku: daňová kontrola nedokáže zvládnuť celú problematiku účtovníctva - inak by nerobili kontrolórov (mimochodom nie za veľké peniaze), ale radšej by sa dali na účtovníctvo. Čítala som Betka od Teba ten príspevok pri evidencii tržieb pri ERP - denne alebo mesačne. A tam si písala ohľadom jednej daň.kontroly, čo si mala, takú poznámku: "za účtovníctvo pokuta milión korún." Už mám skúsenosť, ako "krvopotne" niečo hľadali, len aby našli. Táto téma bude možno zaujímavá, ak sa rozvinie, ale bohužiaľ určite by sme natrafili aj na mnoho takých vecí, ktoré vytkli, a nemali. Mojej klientke (fyzická osoba účtujúca v PU) napísali do protokolu, že strešný nosič na lyže (na auto - auto mala v obchodnom majetku, a bolo to takto doslovne na bločku) nie je nákladom, ale osobnou spotrebou podnikateľa. A čo myslíte, na akom účte to bolo v účtovníctve zaúčtované - no predsa 491. A oni tento účet považovali za nákladový - stalo sa to minulý rok, tak nie je to tak dávno. Nech mi vytknú niečo v účtovníctve....
08.05.07,16:01
Podľa môjho názoru je téma, ktorú založila betka veľmi dobrým nápadom. "Učiť sa na cudzích chybách je najlacnejšia škola". Veď prínosom je už aj to, že keď mám informáciu, že niekomu pri daňovej kontrole neuznali niektorý doklad alebo vytkli spôsob, skontrolujem si, ako to robím ja a prečo to tak robím. Veď § sa dá "všelijako" otáčať a aj zákon si každý vykladá iným spôsobom. Dobré je však poznať aj iné pohľady ako mám ja. A takto to funguje určite aj u daňových kontrolórov. Veď aj to sú iba ľudia, niektorí zdatní iní sa ešte iba učia, rovnako ako my všetci. Preto veľmi fandím tejto téme, bola by som veľmi rada, keby bol u ňu záujem a bolo tam čo najviac príspevkov.
08.05.07,16:13
A takto to funguje určite aj u daňových kontrolórov. Veď aj to sú iba ľudia, niektorí zdatní iní sa ešte iba učia,
Prosím, prosím, nič v zlom :) :) :) ...ale ak ma má niekto kontrolovať, pokutovať, karhať a v protokole o kontrole použiť potom konkrétne §§-y....čokoľvek....konkrétne člen daňovej kontroly, tak nech je to potom fundovaný profesionál a nie človek, ktorý sa ešte len učí literu zákona :confused:
08.05.07,16:35
Paula, a načo máme inštitút prejednávania protokolu? Tam si každý môže zdôvodňovať svoju pravdu. A vždy to bude iba názor, konečný verdikt o znení zákona predsa v tomto štáte aj tak vynáša súd. Mojim príspevkom som však nemala v úmysle hodnotiť prácu daňových kontrolórov. A myslím, že to nie je ani cieľom zakladateľa témy. Snažme sa predsa z každého príspevku vybrať si niečo užitočné pre seba. Verte, oplatí sa to.
08.05.07,16:47
:eek: neviem či je výkon daňovej kontroly vhodný priestor na vzdelávanie sa daňových kontrolórov ....
08.05.07,17:27
Anaman sa trochu nešťastne vyjadrila. Ale z praxe vieme, že mnohí kontrolóri naozaj nie sú profesionáli - a ako som písala, ak sa nimi stanú - začnú sami robiť účtovníctvo.
08.05.07,17:45
To je ako lekári by sa nemali učiť liečiť na pacientoch ;)
08.05.07,17:49
A kto im v tom zabráni ? :D :D :D :D Stále sa učia a niekedy aj na nedostatočnú. :o
08.05.07,18:11
Veru občas aj súdy, resp. DRSR :)
08.05.07,18:36
A kto im v tom zabráni ? :D :D :D :D Stále sa učia a niekedy aj na nedostatočnú. :oAle aspoň je s nimi občas sranda. Najmä ak sú z účtovných výkazov aj takto:confused: :cool: :mad: .
08.05.07,18:58
Zvrtlo sa to trošku iným smerom ako bol zámer, je tému potrebné ukončiť?
08.05.07,19:06
Ale aspoň je s nimi občas sranda. Najmä ak sú z účtovných výkazov aj takto:confused: :cool: :mad: .
... ale vidím, že ste akosi odbočili od hlavnej témy ... tak ja teda začnem ...
moje doterajšie kontroly na DPH a DzP boli chvalabohu bez zápisov a pokút (neviem, či sa im nechcelo ísť až tak do detailov, pretože ak by podľa mňa každý kontrolór veľmi chcel, tak vždy čosi nájde ... napr. skladová evidencia, evidencia jázd a pod.) ... je pravda, že mám za sebou za cca 15 ročnú prax približne iba 10-12 daň. kontrol, čo zas nie je až tak veľa, ale mám takú skúsenosť, že ak vidia, že sú doklady prehľadné, so všetkými náležitosťami a evidenciami, ktoré k tomu patria, tak ani veľmi do toho nešťúrajú.
Doteraz jedinú vec, ktorú dali môjmu klientovi do zápisu bolo, keď nakupoval kancelárske potreby pre firmu a na doklade z ERP bolo od dodávateľa natlačené, že sa jedná o "školské potreby". Bola to smiešna suma, tak to klient nechal tak, i keď aj tu by bol priestor pre obhajobu zaúčtovania takéhoto výdavku do VOZD. Ešte si pamätám, že tam bolo mojou rukou dopísané, že sa jednalo o písacie potreby. Odvtedy dávam pozor aj na to, či je z dokladu jednoznačné a presne identifikovateľné, o aký výdavok ide ... pokiaľ je na bločku alebo faktúre iba akési nedefinované číselné označenie (aj to sa často stáva), tak vraciame faktúry dodávateľom na doplnenie.
08.05.07,19:17
Zvrtlo sa to trošku iným smerom ako bol zámer, je tému potrebné ukončiť?betka, je deň sviatočný, tak sme to trošku odľahčili. Ale myslím, že táto téma, ak sa rozbehneme, bude nekonečné nekonečno. Je to nevyčerpateľná studnica námetov na zlepšenie aj našej práce.:) Takže neukončiť.:)
08.05.07,19:29
Prečo sa čuduješ keď tému založíš a sama nenapíšeš k veci?
08.05.07,19:30
Tiež mám skúsenosť, že ak je všetko prehľadne pozakladné, doložené interné smernice, inventarizácie a pod., tak už to je veľké plus. Taktiež môžem povedať, že dosť prihliadajú k tomu, ako máš všetko riešené v interných smerniciach a vtedy uznajú aj to, čo by niekedy možno vyhodili. Účto robím asi 15 rokov a za tú dobu som mala najviac kontrol na DPH, z toho bol problém len 1x a to taký, že neuznali odpočet z faktúry, ktorú vystavil pre kontrolovanú firmu daňový subjekt, ktorý už nebol plátcom DPH, ale na faktúre DPH uviedol. Tento subjekt firme predložil osvedčenie IČ DPH, avšak o tom, že už nebol plátcom DPH firmu neinformoval. Samozrejme firma si to mala preveriť cez stránku DRSR. Takže uvedenú DPH musela kontrolovaná firma doplatiť. Preto doporučujem kontrolovať dôsledne tieto veci, aj keď niekedy to je takmer nemožné.
Pri kontrole dane z príjmu, vyhodili klientovi zopár bločkov PHM, lebo mu celkom nesedela kniha jázd z týmito bločkami. Preto netreba podceňovať ani tieto súvislosti. Je to ako kedy. Niekedy im stačí, že vidia ako sú knihy jázd vedené, ale niekedy idú naozaj dohĺbky. Väčšinou, ak má firma menej dokladov a majú dosť času.
Ešte som mala u jednej firmy na prelome rokov nesprávne zaúčtované čas. rozlíšenie.
Tých kontrol som mala asi 15-20, veľké rozdiely tam neboli, takže v celku O.K. No ale aj tak, keď sa nahlási daňová kontrola, tak môj prvý pocit je takýto:eek:
Budem rada, ak sa budú poraďáci pridávať. Rada sa priučím, tiež by som bola rada, keby to bolo to nekonečné nekonečno.:)
Na čom sa nejlepšie človek ponaučí? Na chybe. Aspoň ja ;) , týmto si aspoň pomôžeme. Tak teda držím palce téme.
džino
08.05.07,20:16
misolga
08.05.07,20:33
Ako už bolo vyššie uvedené ak sú všetky doklady, inventúry, evidencie jázd prehľadné a usporiadané, daňová kontrola prebieha bez problémov, daňováci sú v tomto prípade benevolentnejší, mne pri poslednej kontrole na daň z príjmov podrobne kontrolovali bločky PHM.Ak im však donesiete šalát, odfláknuté alebo neprehľadné účtovníctvo tak si vás do posledného bločku preveria. Moja skúsenosť pri kontrole DPH - pri faktúrach dodávateľov skontrolovať či je na faktúre uvedené IČ DPH, mne takto neuznali fa od Orange.Na bločkoch z reg.pokladne skontrolovať či je uvedený daň.základ a Dph.V prípde že nie je uvedený daň.základ ale iba suma s Dph a DPH , v tomto prípade DPH -čku neuznávajú.A v účtovníctve je potrebné na tento účel vytvoriť si učet , ktorý nie je daň.nákladom.
16.05.07,06:41
ja mám úplne diametrálne inú skusenost,
učtovníctvo vôbec nekontrolovali, celá kontrola - živnosť maloobchod s potravinami 10 m2 vychadali iba z danové priznania - nákup tovaru
rodiel zásob a pohladávok - to stacilo a dorubenie 1 000 000
16.05.07,07:08
... Doteraz jedinú vec, ktorú dali môjmu klientovi do zápisu bolo, keď nakupoval kancelárske potreby pre firmu a na doklade z ERP bolo od dodávateľa natlačené, že sa jedná o "školské potreby". Bola to smiešna suma, tak to klient nechal tak, i keď aj tu by bol priestor pre obhajobu zaúčtovania takéhoto výdavku do VOZD. Ešte si pamätám, že tam bolo mojou rukou dopísané, že sa jednalo o písacie potreby. Odvtedy dávam pozor aj na to, či je z dokladu jednoznačné a presne identifikovateľné, o aký výdavok ide ... pokiaľ je na bločku alebo faktúre iba akési nedefinované číselné označenie (aj to sa často stáva), tak vraciame faktúry dodávateľom na doplnenie.
Po poslednej daňovej kontrole dph nám tiež vyhodili doklady z ERP, na ktorých bolo uvedené "drogeristický tovar" - išlo o čistiace potreby na stavbu. Chcela som vedieť od kontrolórov, ako riešiť takéto doklady. Bolo mi povedané, že predávajúci je potom vraj povinný rukou dopísať na doklad názov tovaru, služby a opečiatkovať. Mne sa to zdá ako ďalšia birokracia a znovu sa vraciame k pečiatkovaniu dokladov. Máte neaké iné skúsenosti. Prečo nepostihujú tých, čo vystavujú takéto daňové doklady?
16.05.07,07:12
pridavam sa aj so svojou troskou do mlyna. Pri poslednej kontrole dan z prijmu FO kvoli vratku preddavkov mal ist uz klient podpisat zapis o ukonceni kontroly bez zavady a medzitym si zistili ze je konatelom aj v jednej srocke a tak prisli kontrolovat aj srocku. Pozerali ci sa mu neprekryvaju sluzobne cesty v sro s dennikom jazd pri FO, pokial mal nejaku fakturu zo sro na FO tak sme museli argumentovat ze tam nie konkurencia nakolko sro ma niekolko cinnosti navyse oproti FO a teda ich moze FO fakturovat. Tiez pozerali majetok fyzicky nakolko mal klient v majetku nejake obrazy, viac mobilnych telefonov a zaujimalo ich v pripade predplatneho ci sa periodika nachadzaju v kancelarii skutocne.
Janka P
16.05.07,07:35
presne tak:mee: :eek: :D
16.05.07,08:10
Daňovou kontrolou mi to prešlo, len som musela dodatočne dorobiť:
- fakturácia provízie za sprostredkovanie predaja, môže byť v nákladoch max. do výšky zisku, a preto som k takýmto faktúram musela doložiť nákupné ceny, predajné ceny a vyčísliť zisk. (2003)
No a ešte si dávali pozor hlavne na autá, či rozmery pneumatík sedia s technickým preukazom, diaľničné známky s hmotnosťou, parkovné s cestou a tak. (2004)
16.05.07,08:21
Bolo by dobré v tejto téme v príspevkoch uvádzať kontrolované obdobie z dôvodu "vývoja" zákonov.
16.05.07,09:12
victoria, toto ma zaujalo, píšete:
pokial mal nejaku fakturu zo sro na FO tak sme museli argumentovat ze tam nie konkurencia nakolko sro ma niekolko cinnosti navyse oproti FO a teda ich moze FO fakturovat.
Celkom tomu nerozumiem. Aká konkurencia. Ak je sro platiteľom DPH, tak by si mala dávať pozor jedine na to, aby pre FO fakturovala za ceny obvyklé, t.j. také ako ostatným. O inom, čo by mala daňová kontrola postihnúť neviem.
16.05.07,09:26
To sa stalo aj jednej mojej klientke - tiež maloobchod s potravinami - viac rokov po sebe vykazovala stratu, tak sa jej pri kontrole spýtali na % rabatu, porovnali inventúru, nákup a predaj tovaru a dorubili daň. Nie až v takej výške ako u Teba, ale malo to vplyv aj na odvody do SP a ZP.
16.05.07,10:24
To sa mi zdá dosť zvláštne. Na základe akého § zákona? Ak mám predsa všetko v poriadku (príjmy, výdavky, skladové karty s pohybmi, inventúru - a to všetko sedí), nemôžu mi predsa dorubiť daň len preto, že dosahujem stratu. Možno dosahujem stratu preto, lebo situácia na trhu mi neumožní zvýšiť ceny, alebo preto, aby som v budúcnosti dosahoval zisky a pod.
16.05.07,10:32
Niečo obdobné bolo aj u môjho klienta .....celé roky strata .......sústavne NO DPH ale najskôr len upozornili, klient sa bránil , že nenavyšuje umelo skladové zásoby .
Čo bolo po kontrole ? Pred tým denné tržby 4 000 - 5000 Sk a po kontrole 25 000 - 26 000 - 27 000 ......:eek: no čo by ste povedali ? K tomu netreba komentár ...
16.05.07,10:38
Kontrolórky práve zavorili dvere. Chceli mi vyhodiť vianočné pohľadnice za 100korún, že to je reprezentačné, a von z nákladov. Inak boli zlaté, milé.
16.05.07,10:42
A boli s logom alebo označením vašej firmy?
16.05.07,10:51
To by aj mňa zaujímalo. A vyhodili ich?
16.05.07,10:58
Čo k tomu dodať : komu niet rady, tomu niet pomoci. Ak účtovník klienta viackrát upozorní, že niečo nie je vo firme v poriadku a klient to nechce rešpektovať... - po takejto daňovej kontrole sa poučí.
16.05.07,11:40
Včera ma volali z DU, že nahadzujú do PC Hlásenia za rok 2006 a že tam mám chybu. Tak sme si odkontrolovali príslušný riadok a príslušný stĺpec Hlásenia so štvrťročnými Prehľadmi. Prišli sme na to, že chybu urobili oni, keď nahrávali jednotlivé Prehľady... Ešteže mám fotokópie každého odoslaného výkazu...
16.05.07,13:37
Mňa by zaujímalo, či detailne kontrolujú aj pohyby na sklad. kartách. Firma má totiž výrobňu aj predajňu. Nakúpený tovar predáva, ale niektorý zamontováva do výrobkov. Inokedy zasa nakúpi priamo materiál priamo do výroby. Stane sa ale tiež, že niečo presunie do výroby z tovaru, niečo nakúpi priamo, ale všetko sa tam nespotrebuje a tak to ide naspäť do predajne a predá sa to. Takto je občas na pohyboch mierny zmatok, ale konečné stavy sedia s inventúrou. Účtuje sa spôsobom B, takže na konci roka sa preúčtováva na základe inventarizácie. Je teda pri spôsobe B nutné detailne sledovať pohyby na kartách?
16.05.07,14:36
Nie je to obvyklé, ale počul som už aj o takom prípade, že predajmi kontrolovali skladové pohyby podľa pások z registračnej pokladnice.
16.05.07,15:10
Bola to daň.kontrola myslím za r. 2002, 2003 - vyhodili mi nákup PHL, ktorú riaditeľ kupoval cez svoju kartu - Dostal zálohu na nákup PHL a on aby peniaze nemusel prevážať hore-dolu cez hranice, dal si ich na osobný účet. Daň.kontrola tvrdila, že tým prerušil DPH tak nám z tých bločkov neuznali DPH.
16.05.07,15:11
Kontrolu skladových pohybov som zažila viac krát, dokonca aj kontrolu výdajok podľa kontrolnej pásky z ERP.
Ak je veľa prevádzok a skladových pohybov, zvykne kontrola námatkovo skontrolovať napr 2-3 druhy skladových tovarov (materiálov).
16.05.07,17:51
To bol obchod na dedine a JU. Ťažko vysvetlíš daňovému úradníkovi, že živnostník tam ročne vloží niekoľko desiatok tisíc svojich peňazí, keď iný príjem nemá.
05.06.07,19:54
Často diskutovaný problém:
Z judikatúry SR:
Predmetom sporu bol názor žalobcu, že v prípade, ak jeho pohľadávky (FA) boli odberateľmi zaplatené po vyhotovení a prevzatí FA odberateľmi v hotovosti, nejde o úhradu v hotovosti, teda nevznikla zákonná povinnosť používať ERP, ale ide o úhradu pohľadávky, kedy zákon túto povinnosť neukladá.
Žalovaný zastával opačný názor. Ak odberateľ po vystavení FA túto uhradil v hotovosti žalobcovi, išlo o prípad úhrady v hotovosti, a žalobca mal na účely evidencie takýchto tržieb použiť ERP.
Rozsudok KS: KS zrušil rozhodnutie Daňového riaditeľstva a vec vrátil žalovanému na ďalšie konanie, lebo dospel k záveru, že rozhodnutie správneho orgánu vychádzalo z nesprávneho posúdenia veci.
Žalobca má vo svojom predmete činnosti kúpu a predaj tovaru. Činnosť môže realizovať, formou priameho predaja (pult), formou predaja na Fa, na dobierku. Vo vzťahu k používaniu ERP s týmito formami ráta vyhláška vo svojom ustanovení (2/c), pričom evidencia tržieb ERP je (1/1).
Pri forme predaja za hotové, kedy predávajúci odovzdá kupujúcemu tovar a kupujúci za tento tovar zaplatí v hotovosti, je nesporné, že predávajúci je povinný tržbu zaregistrovať cez ERP. K splneniu povinnosti vyplývajúcich pre predávajúceho (odovzdať tovar kup.) a kupujúceho (zaplatiť za tovar pred.) dochádza súčasne.
Pri forme predaja na Fa nastáva iná situácia. Právne úkony účastníkov zmluvy sú časovo oddelené. Predávajúci odovzdá kupujúcemu tovar, čím predávajúcemu vznikne pohľadávka-peňažný závazok, kt. vyjadrením je faktúra. Kupujúci musí splniť svoju pohľadávku riadne a včas, inak sa dostane do omeškania. Kupujúci môže svoj závazok splniť aj predčasne, pričom predávajúci je povinný takéto plnenie prijať.
Žalobca ako predávajúci vystavil po uzatvorení KZ faktúru na úhradu ceny predaného tovaru, vznikla mu pohľadávka. Kupujúci sa rozhodol po prevzatí FA túto zaplatiť v hotovosti, nemožno tento prípad podľa názoru súdu subsumovať pod pojem úhrada v hotovosti (i keď pohľadávka bola v skutočnosti v hotovosti zaplatená), ale správne pod pojem úhrada FA.
Pretože úhrada pohľadávky nie je úhradou v hotovosti, nebolo povinnosťou žalobcu v tomto prípade použiť ERP.
Na uvedený problém je iný názor z pohľadu účtovníctva a metod. usmernenia MFSR.
Par.7/1 431/2002. UJ je povinná účtovať tak, aby UZ poskytovala verný a pravdivý obrazo skutočnostiach ....
UJ, odberateľovi vzniká dlh len vtedy, ak odberateľ nakúpený tovar už vlastní a dodávateľ mu poskytne lehotu na zaplatenie nakúpeného tovaru. Pohľadávka vznikne následne, a to po uznaní dlžníkom (Obch.zákonnik). Ak odberateľ za nakúpený tovar zaplatil v deň jeho obstarania, t.j nákupu, nedošlo ku vzniku dlhu, a preto ani ku vzniku pohľadávky.
Platba za nakúpený tovar, napriek tomu, že bol na predaj tovaru vystavený účtovný doklad-FA, nemôže byť z vyššie uvedených dôvodov považovaná za úhradu pohľadávky. Zaúčtovanie prijatej platby ako úhrady pohľadávky je porušením 7/1 z. o účtovníctve.
K úhrade v hotovosti dochádza vtedy, ak deň predaja tovaru alebo poskytnutia služby je zhodný s dńom prijatia úhrady.
Ak UJ vystaví doklad (FA) z predaj tovaru alebo poskyt. Službu v deň, kedy k predaju tovaru alebo poskytnutiu služby došlo a úhrada v hotovosti sa uskutoční až na druhý deň, príp. ďalší deň, nemusí sa tržba evidovať na ERP.
Metodický pokyn (61/123/1996, Fin. sprav. 4/1996):
1. ak deň predaja tovru alebo poskytnutia služby je zhodný s dńom prijatia úhrady v hotovosti, UJ vydá doklad, kt. musí obsahovať náležitosti par.2/ch vyhlášky. Tento doklad môže byť pre účely DPH považovaný za zjedn. daňový doklad, ak spĺňa náležitosti zákona o DPH.
2. Ak UJ príjme úhradu v hotovosti za plnenie skôr uskutočnené, ku kt. vystaví doklad (FA), účtovný doklad, zmluvu, dohodu, nie je povinný takto prijatú úhradu evidovať na ERP, keďže nejde o predaj tovaru alebo poskytnutie služby spojenej s úhradou, ale iba o úhradu pohľadávky. Uvedené platí, ak na úhradu pohľadávky v hotovosti UJ vystaví PPD s uvedením čísla dokladu, na kt. sa úhrada vzťahuje.
Podľa uvedeného metodického pokynu postupovali dańové subjekty od 1.1.1996
(DAne a účtovníctvo 5/2007)
MIRKA111
06.06.07,06:36
No a kto sa má v tom vyznať? Ja som ešte nemala takú vážnu kontrolu, ale bojím sa jej ako čert svätenej vody. Robím tu pol roka a jednu som už mala, našťastie kontrolovalia faktúry a úhrady od jednej firmy. Ale ani nám neposlali oznámenie, že prídu, našťastie päť minút predtým prišiel šéf, ktorý sa im potom venoval, ja som mu len podávala doklady, ináč by som dostala infarkt.
06.06.07,07:18
To bolo miestne zisťovanie, nie kontrola. Tá ťa ešte len čaká.
06.06.07,07:39
Nám neuznali výmenu autorádia ako náklad na opravu osobného auta (súčasne ani odpočítanie DPH) , hoci sme preukázali, že pri kúpe bolo rádio už inštalované. Žiadali, aby sme preukázali likvidáciu starého (vyradeného) autorádia, čo sme nevedeli preukázať, pretože ostalo v servise. Konateľ nakoniec povedal, že nech to necháme tak, tak neviem, ako by dopadlo odvolanie na DRSR.
06.06.07,07:54
Myš sa bojí mačky, mačka sa bojí psa, pes sa bojí pána, pán sa bojí pani a pani sa bojí...myši. Ako vidíš každý sa niečoho alebo niekoho bojí. DÚ si len robí svoju robotu tak ako si ju robíš Ty. Ak ju robíš poctivo, nemáš sa čoho báť. DÚ nie je nejaká vrchnosť, z ktorej sa treba triasť a ukázať pred ňou strach.
06.06.07,08:03
Človek musí archivovať nie len doklady, ale aj autorádiá.....
Nám raz udrel blesk. Pokazilo sa nám poplašné, v počítači nám niečo zhorelo .... a tak "archivujeme" tieto somarinky, pre istotu, aby nám opravu poplašného, kt. bola naozaj opravou, nevyhodili a neoznačili ako TZ nehnut.
06.06.07,08:19
Myš sa bojí mačky, mačka sa bojí psa, pes sa bojí pána, pán sa bojí pani a pani sa bojí...myši. Ako vidíš každý sa niečoho alebo niekoho bojí. DÚ si len robí svoju robotu tak ako si ju robíš Ty. Ak ju robíš poctivo, nemáš sa čoho báť. DÚ nie je nejaká vrchnosť, z ktorej sa treba triasť a ukázať pred ňou strach.Kde bolo, tam bolo ... prišla raz jedna daňová kontrola. Neukázali sme strach. Chceli dávať povinnosti nad rámec zákona s tým, že keby sme to a to uvádzali tam a tam tak by sa im to oveľa ľahšie kontrolovalo. Argument ako hrom. A tak sme to samozrejme odmietli.
Pri prejednaní protokolu s majiteľom účtovnej jednotky, ktorej sme viedli účtovníctvo (mimochodom kontrola bola bez nálezu) kontrolórka doporučila zmenu účtovnej firmy.
To je z jednej stránky ...
Z druhej.
Momentálne máme dva subjekty, ktorým účto spracúvala "daňovo uznávaná" účtovníčka ... katastrofálne výsledky dańových kontrol a prišli k nám ...
To je zo skúsenosti.
06.06.07,08:22
A čo naozaj neprešlo dańovou kontrolou? No klasické zmiznuté termobloky pri kontrole DPH. Argument: subjekt nemá faktúru.
Už som to uvádzala. Kontrola iné nenašla, vytypovala si 3 bločky z ERP ... a nález bol na svete. SZČO bolo povedané, či majú pokračovať ... a tak pre istotu sa nepodnikla žiadne kroky.
daniela1109
06.06.07,10:22
Mne neuzanali DPH z jednej došlej faktúry lebo tá firma čo faktúru vystavovala v dobe kontroly DPH uz neexistovala a nemohli zistiť či DPH odviedla. A povedali nám niečo v takom znení, že máme byť radi lebo keby chceli ........... tak by šli do hlbky a bolo by toho viac, tak sme to nechali tak.
06.06.07,12:20
Niečo podobné sa stalo aj nám. Po niekoľkostoticísových daňových povinnostiach nám vyšiel nadmerák a kontrola bola na svete. Pri jednej došlej faktúre sa tiež pozastavili... Na DÚ pod ktorý spadala firma podali dožiadanie, či skutočne nám tieto práce vykonali, akým spôsobom boli vykonané a pod.
Ako ja ako odberateľ môžem vedieť, či si oni danú faktúru zaúčtovali a odviedli z nej DPH? Ale vraj je to štandardný postup a neostávalo nám nič iné len čakať. Nakoniec bolo všetko OK a kontrola dopadla bez jedinej chyby.
06.06.07,12:24
Nám kontrolovali rok 2005, myslíte že môžu ísť aj na rok dozadu - 2004? S odsupom času.
08.06.07,21:09
(4) Ak správca dane v priebehu daňovej kontroly zistí skutočnosti odôvodňujúce vykonanie daňovej kontroly aj iného zdaňovacieho obdobia alebo inej dane, ktoré neboli uvedené v oznámení o výkone daňovej kontroly podľa odseku 2, správca dane je oprávnený rozšíriť výkon daňovej kontroly aj o iné zdaňovacie obdobie alebo o inú daň; túto skutočnosť je správca dane povinný písomne oznámiť bez zbytočného odkladu kontrolovanému daňovému subjektu.
14.06.07,08:13
Mám kontrolu a zistili mi nedaňový náklad ako daňovo uznaný - škoda na zásobách.
Je to moc zlé? Čo môžem čakať?
14.06.07,08:33
Prosím, nikto mi nepomôže?
liba2
14.06.07,08:38
Určite dopočítajú daň z príjmov. Sankcia bude závislá aj od iných zistení.
14.06.07,08:48
Je to zlé do výšky škody, ak je 500 Sk tak to zlé nie je, ak je 500 000 Sk, tak to už je horšie. Ďalej záleží, či ste v kontrolovanom období boli v strate alebo v zisku. Ak ste boli v strate napr. 100 000 Sk a škoda je 50 000 Sk, tak len vydajú rozhodnutie o znížení straty. Ak vás dostanú zo straty do daňovej povinnosti resp. vám zvýšia daňovú povinnosť, tak bude dodatočný platobný výmer + pokuta z rozdielu.
Neviem síce o aké zásoby a škody sa jedná, ale možno by sa tá škoda dala nazvať aj prirodzeným úbytkom zásob, a to je daňovo uznané...;)
14.06.07,09:08
Toto bola úplne jednoduchá kontrola. Nakoľko sa im zdali údaje v DP nedôryhodné použili § 41 a 42 Zákona o správe daní a poplatkov č. 511/1992 Zb. Mnohí obchodníci si vôbec neuvedomujú, že nákupom tovaru musí zodpovedať aj tržba a to hlavne vtedy ak ten tovar nie je na sklade. Takže o tom to je.
14.06.07,09:52
Ďakujem, všetkým, už som to zistila, bola tam poriadna strata. Ale stalo sa to tak, že to bola likvidácia zásob po záruke a bol o tom aj zápis, ale "ušiel" mi.
Je mi táto situácia veľmi nepríjemná, lebo je to blbá chyba. Keby že urobím chybu pri nejakom zložitom prípade, tak ma to až tak netrápi.
Ďakujem ešte raz a držte mi palce.
14.06.07,09:56
ja viem, že už teraz je neskoro, ale mohli ste to predať za symbolickú sumu a mali by ste pokoj, navyše ak ste platiteľmi DPH a z uvedených zásob ste si ju odpočítali, tak aby kontrolu nerozšírili aj o DPH a nedodanili Vás na nej.
14.06.07,17:10
... neviem, či môj pohľad na vec čo sa dodanenia na DPH týka je správny, ale pri likvidácii zásob po záruke k dodaniu tovaru alebo služby nedochádza (tovar neprechádza na iného majiteľa), manko to nie je, tak premýšľam, na základe ktorého § ZoDPH je daňovník povinný vrátiť do ŠR takto odpočítanú daň ?
Mipolka
16.06.07,08:23
Prerušil DPH??? Podla mojho nazoru sa nicoho nedopustil, jednoducho poskytol svojej firme bezurocnu pozicku, tym, ze dane naklady uhradil zo svojho sukromneho uctu. Ja s takymito pripadmi stretavam pravidelne-zamestnanec nieco zaplati zo svojho uctu (kartou) a nasledne ziada preplatenie u zamestnavatela- nie vzdy predsa musi mat pri sebe dostatok pen. prostriedkov a ked nedisponuje firemnym uctom, ako si ma poradit???
16.06.07,18:47
Ale DPH si môže odpočítať len ZDANITEĽNÁ OSOBA, nie zamestnanec...
16.06.07,18:50
A "KTO" je zdaniteľná osoba nám definuje zákon o DPH:
2)............
(3) Vykonávanie činnosti na základe pracovnoprávneho vzťahu, štátnozamestnaneckého pomeru, služobného pomeru alebo iného obdobného vzťahu, keď fyzická osoba je povinná dodržiavať pokyny alebo príkazy, čím sa vytvára stav podriadenosti a nadriadenosti z hľadiska podmienok vykonávanej činnosti a jej odmeňovania, sa nepovažuje za nezávislé vykonávanie činnosti podľa odseku 1.
16.06.07,20:01
Zamestnanec nie je zdanitelna osoba, to je v zakone jasne uvedene. Spytam sa inak: Nakupovat kancelarske potreby chodi firma alebo zamestnanec? Pokial dany vydavok nie je sucastou cestovneho prikazu, kde narok na odpocet DPH nevznika prave z toho titulu, ze zamestnanec nie je zdanitelna osoba, ale k danemu dokladu z ERP je vystaveny samostatny vydavkovy doklad (nie je sucastou CP) . Mi jednoducho i doklad, ktory zamestnanec uhradil zo svojho sukromneho uctu platobnou kartou uctujeme ako keby bol vyplateny v hotovosti "spolocnostou" (vyplati sa zamestnancovi)-samozrejme ze to neukazujeme a tvarime sa ako keby bol vyplateny priamo v hotovosti dodavatelovi. Pri kontrole sme s tym problem nemali.
16.06.07,20:04
Ak sa to tak dá, je to OK. Väčšinou ak ide kupovať zamestnanec nejaké potreby, mal by si vziať hotovosť z firmy. Nestretávam sa moc s takýmto postupom, teda že platí kartou zo svojho účtu, ale občas sa to naskytne. Zúčtujem to ako výdavok v hotovosti.
16.06.07,20:23
Dámy, v prvom rade sa pozrite na znenie zákona, ktorý platil v predmetnom období.
V r. 2002-3 platilo, že nárok na odpočet dane má platiteľ v prípade, že :
a; zdaniteľné plnenie sa uskutočnilo
b; daň na vstupe zaúčtoval
c; daň zaplatil platiteľovi, ktorý uskutočnil zdaniteľné plnenie
d; má daňový doklad alebo ..........
Jednoznačne v prípade ZEviny bola porušená podmienka c;.
Aj keď zdôvodnenie kontroly bolo vcelku zaujímavé. Prerušenie DPH ???? Co tím chtel básnik říci?
Myslím, že od platnosti 222/2004 Zz je to obhájiteľné.
Omyl. DPH si môže odpočítať iba PLATITEĽ.
Je to iba definícia zdaniteľnej osoby. K čomu však slúži v tejto debate?
16.06.07,20:28
To už je iba forma úhrady. Platiteľ má doklad - faktúru.
Tvárenie nie je argument, pri kontrole to nepomáha. Skúste to zdôvodniť na báze §§.
16.06.07,20:50
Pre ZEvinu
Ja by som išiel na odvolanie, pretože nie je podstatné, z akých peňazí je nákup pre firmu platený. Ja tiež kupujem z vlastnej hotovosti alebo platím svojou súkromnou kartou. Dôležité je, že nákup bol obstaraný na dosiahnutie zdaniteľných plnení.
Tam mohli napadnúť poskytnutie pôžičky konateľovi, ak to trvalo dlho (pre základ dane z príjmu).
Na margo témy:
Ani my nie sme profesionáli, veď k čomu máme poradu?!
18.06.07,13:34
Ja všetky nákupy pohonných hmôt účtujem ako vyplatené v hotovosti, kde na výdav.doklad dávam meno zamestnanca čo to kupoval a vydané spoločnosťou ...
18.06.07,14:48
Presne sa odvolávali na ten bod c) ako uvádza emgeton v prísp. 65. Ja som to tiež účtovala v pokladni ako nákup PHL do služobného mot.vozidla (priložená kniha jázd, že to bolo na služobné účely) a tvrdila som, že je to len forma úhrady a nevidím v tom rozdiel, či zálohu, ktorú obdržal vytiahne z vlastného vrecka, alebo z vlastného účtu a zaplatí za PHL, ktorú natankuje do služobného vozidla a použije na služobné účely. Nepomohlo mi to :mee:
19.06.07,06:16
Podmienkou uplatnenia odpočtu bolo ( pred platnosťou 222/2004Zz) zaplatenie.
Platiteľ si mohol odpočítať daň, ktorú zaplatil platiteľovi, ktorý uskutočnil zdaniteľné plnenie.
Tú daň nemohol za neho zaplatiť niekto iný. Musela byť ním fyzicky zaplatená.
Viera.M.
19.06.07,09:23
Pekný deň všetkým. Práve, už x-tý krát čítam protokol o výsledku zistenia z daň. kontroly..... Kontrolované obdobie r. 2005, daň z príjmov FO... neuznanie jednotného pracovného oblečenia... Hútam, hľadám, čo by som ako písomné vyjadrenie sa k protokolu napísala.... Vytlkli mi nehospodárnosť pri poskytovaní prac. ošatenia a to, že nebolo trvale a viditeľne označené identifikačnými znakmi zamestnávateľa. Jedná sa o notársky úrad, teda o jeho zamestnancov, právnikov....
19.06.07,09:33
Osobne si myslím, že najvážnejší dôvod na neuznanie pracovného ošatenia je neoznačenie trvalo a viditeľne. S tým, či hospodárne alebo nehospodárne poskytujete prac.oblečenie nie je dôvodom na vyradenie z daňových nákladov.
19.06.07,10:20
Daňová kontrola pri zdôvodnení neuznania, uviedla oba dôvody... a moja dilema... ako sa obhájiť...
19.06.07,12:01
Už v inej téme som písal:
V jednom rozsudku týkajúceho sa tejto témy, kedy bol sporný výdavok notárky na kúpu kostýmu (tá si ho dala ako daňový výdavok) súd zaujal takéto stanovisko (je to ešte riešené podľa zákona 366/1999 ale analogicky platí aj pre 595/2003 (http://www.porada.sk/autolink.php?id=16&script=showthread&forumid=59)): Podľa rozhodnutia žalovaného žalobkyni nebol uznaný pokladničný doklad č. X zo dňa XY na sumy XYZ z dôvodu, že sa jednalo o nákup módneho značkového oblečenia a išlo o osobnú spotrebu daňového subjektu podľa § 25 ods. 1 písm. u) zákona o dani z príjmov. Súd sa stotožňuje so záverom daňových orgánov, keďže jednoznačne nejde o daňový výdavok v zmysle § 24 ods. 1 zák. č. 366/1999 Z.z. v znení neskorších predpisov a v podrobnostiach odkazuje na odôvodnenie žalovaného, keďže profesiu žalobkyne nemožno považovať za takú profesiu, ktorá vyžaduje špeciálne a nákladnejšie reprezentačné oblečenie, nakoľko vykonáva funkciu notárky a ide iba o výdavok na osobnú spotrebu daňového subjektu. Je len na ňom, či vzhľadom na svoj príjem si kúpi módne značkové oblečenie alebo len módne oblečenie dostupné v bežných predajniach.
A doplním: v DÚPP č. 7-8 z roku 2005 na 15 strane sú riešené daňovo uznateľné výdavky na nákup ošatenia a je tam uvedené "(Zatiaľ) sa daňovo neakceptujú výdavky na oblečenie v iných prípadoch, než upravujú citované predpisy. Domáhajú sa toho viacerí podnikatelia spomedzi audítorov, notárov, daňových poradcov, sprostredkovateľov poistenia a pod. Takéto výdavky sa považujú podľa platnej právnej úpravy za výdavky na osobnú potrebu daňovníka"
Bližšie pozri oznámenie MF SR č. 22 058/200/72, ktorým sa mení a dopľňa pokyn MF SR č. 4753/1998/62 a ktoré sa používajú aj v súčasnosti.
21.06.07,13:19
Bolo to iba pred hodinkou, tvz. miestne zisťovanie o spôsobe vedenia evidencie tržieb ERP. Bol vykonaný kontrolný nákup, ktorý bol riadne a správne nablokovaný, na doklade nič nechýbalo. Potom si vzali knihu ERP, kde mal môj klient nalepené všetky denné pásky, všetky mesačné tiež, riadne mal vypísanú knihu denných obratov, ale nemal vypísané vzadu mesačné obraty a tu kontrola už trvá na uložení pokuty. Zatiaľ nevieme výšku, ale zdá sa mi to dosť kruté, máte podobnú skúsenosť?
21.06.07,13:24
:confused: :confused: čo idú vianoce? :confused: :confused:
Vždy je lepšie nemať výkaz denných a mesačných obratov na prevádzke...;)
Jednoducho sú u ekonómky, zajtra predložíme... :)
21.06.07,13:27
Áno máš pravdu, len majiteľ tam nebol a jednali so zamestnancom. Ale i tak to neviem stráviť.
22.06.07,07:26
Mne sa pred rokmi stal takýto prípad: daňováci kontrolovali sro-čku - menšiu strážnu službu a naparili pokutu vo výške 20000,-Sk.Nakoľko sme na 99 % boli istý že sme sa nedopustili chýb ktoré nám vytkol kontrolór,majiteľ odmietol podpísať protokol o výsledku daň.kontroly, všetky doklady týkajúce sa kontrolovaného roku odniesol k daňovej poradkyni, ktorá prekontrolovala celý rok-spôsob vedenia účtovníctva,doklady, daňovú povinnosť a na daňový úrad v mene tejto sro-čky poslala odvolanie voči výsledkom kontroly daňového úradu, v ktorom uviedla kde daň.úrad pri kontrole spravil chyby, podložila to zákonmi, paragrafmi-boli to krásne štyri stránky odvolania.Znovu prebehla daň.kontrola a výsledok: - neuznali 500,- Sk v nákladoch za predplatné publikácii na budúci rok, ostané bolo všetko správne.
19.01.08,20:09
mňa by zaujímalo, či daň. kontrola aj overuje, čo je na bločku z ERP, ktorý som si uplatnila vo výdavkoch... napr. na bločku je ničnehovoriaci názov výrobku, len nejaká písmenkovo-číselná skratka, ja viem, že to bola napr. nejaká súčiastka - čo aj zapíšem na VPD ... ale či DÚ overuje, či je to skutočne súčiastka alebo nie... :confused:
19.01.08,20:16
Ano, niekedy. Mala som prípad, kedy mi volali z DU ako dodavateľovi tovaru, čo znamena skratka, tak som ju musela popísať.
19.01.08,20:20
Pochopitelne, podnikat sa ma sustavne a za ucelom dosiahnutia zisku.
20.01.08,07:40
ahaaaa, dakujem. lebo niekedy na bločku z ERP vidím len napr. Daewo123, a či je to vysavač alebo TV... :cool:
20.01.08,09:54
Aj mňa to často rozčuľuje, že sa z dokladu nedá zistiť, čo to je. A keď si klient dopíše, nemusí to tak byť:
mimotemy raz mi nedalo zavolala som na tf číslo uvedené na bločku a dozvedela som sa, že namiesto prístroja bežne používaného klientom (to mal na bločku dopísané) ide o navigačný prístroj pre jachty. Odvtedy si podozrivé doklady vždy preverujem. Aj nedávno mal jeden (skúšal ma?) uvedené, že ide o vysávač do auta a nakoniec to bola zubná kefka na baterku.
Čo sa týka DK, mám zopár skúsenosti, ale na ilustráciu tieto dve:
- ešte v čase, keď sa ZD zaokrúhľoval na celé tisíce dole a sadzba dane bola 45%, "vyhodenie" pár halierov (do koruny), malo za následok dodanenie 450 SK
- faktúra vypísaná rukou na vyše milión korún, za tovar, ktorý bol evidentne dodaný. DK usúdila, že firma, ktorá fakturuje takú vysokú sumu by mala mať aspoň písací stroj. Preverila - a firma neexistovala. Takže tovar dodal niekto iný a samozrejme DPH neodviedol a DP tiež nie. A môj klient musel doplatiť DPH aj s navýšením, našťastie len 10%, lebo v tom mesiaci mal zrovna odpočet, ktorý ešte DÚ nevrátil.
20.01.08,16:12
Ja teda odmietam ešte aj telefonovať dodávateľovi a preverovať, čo je na tom bločku. Podnikateľ má mať aspoň toľko ekonomického povedomia, že musí vedieť, že keď kope banské tunely, nemôže mať navigácie pre jachty v nákladoch. Ak to nevie, nech sa ma opýta, ale aby ma klamal, že to je niečo iné - no budiž, ale následky si bude niesť sám. Ak sa silou mocou domáhal týchto výdavkov, nech sa nebráni prípadnej pokute...
Čo sa týka dodanenia - stalo sa mi to isté - však sme to tu dlllho rozoberali, keď sme dostali riadnu faktúru od dodávateľa, ktorý mal riadne pridelené IČDPH daňovým úradom, ale nakoľko na základe dožiadania sa náš DU dozvedel, že dotyčný dodávateľ nespolupracuje s miestnym DU, na výzvy nereaguje, nepodáva daň. priznania a neodvádza daň, boli nám táto čiastka dodanená. A to nemalá - blížilo sa to 600tis. Čiže nechceli odo mňa len overenie IČDPH, ale aj či bola dodávateľom DPH aj odvedená. Takže sme za predmetný tovar zaplatili DPH de facto 2x... holt smola...
20.01.08,16:49
Ja mám takýto problém. Došli mi teraz z DÚ penále za neskoré zaplatenie preddavkov na DzP (v s.r.o) za rok 2004. Penalizujú mi zvlásť každý štvrťrok, spolu je to okolo 4 tis. Sk. Vybrala som výpisy z roku 2004, kde mám presne včas platené všetky preddavky. Zobrala som výpisy a šla som za našou správkyňou, ktorá mi povedala, že jej zbytočne ukazujem výpisy, že ona s tým nič neurobí, že sme museli mať skôr nedoplatky a jej sa platby takto priradia. Nakoniec mi urobila výpis a vraj v roku 1998 sme neskoro zaplatili preddavky a takto sa platby poposúvali. Neviem čo teraz. Môžem sa odvolať? Majú právo mi ešte teraz penalizovať vlastne rok 1998?
20.01.08,17:52
Žiaľ, s odvolaním neuspeješ. Na to je každoročná inventarizácia účtov, aby ste vedeli, či máte ku koncu roka nedoplatok voči DÚ a z akého dôvodu.
Každá platba dane sa priradí na najstarsšiu daň toho istého typu, ale ak vznikne napr. preplatok na DPPO, tak ho použijú na úhradu dane napr. DPH alebo DPFO. Takže ak nemáte mesačne (štvrťročne) všetko vyrovnané, radšej komunikujte s DÚ priebežne.
Ak si mala nedoplatky v r. 1998, tak DÚ ich postupne vyrovnával z nasledujúcich platieb, a tak sa "prepracoval " k nedoplatku 2004 a z toho už idú sankcie.
Odvoláš sa úspešne len vtedy, ak si schopná dokázať, že si žiadne nedoplatky nemala.
20.01.08,18:08
Ďakujem za odpoveď, myslela som si, že asi neuspejem s odvolaním. Na DÚ som sa informovala stále priebežne a teraz sa správkyňa obhajovala tým, že preddavky na daň sa nezaraďujú medzi nedoplatky, že preto mi stále vravela, že všetko máme vyrovnané.:cool:
20.01.08,18:42
Občas nezaškodí preveriť si zákazníka ... toto sa mi stalo u takého, ktorému som verila bezhranične ... a toto mi vyparatil. Následne som si popravila o ňom mienku a už som si dávala pozor.
Marianna, v tom máš pravdu, že si následky ponesie sám.
Ale isto vieš, že Ti zostane zlý pocit.
A "tetušky" z DU: tiež si ponesú nejakú tú mienku.
Dobré meno sa získava veľmi ťažko a stratí v priebehu minúty - za blbosť klienta.
20.01.08,20:08
Rozmýšľala som nad tým, a nielen v tomto prípade, ale potom som pátranie nedokončila kvôli DPH- chce to dať dohromady širšie súvislosti.
Pri inventarizácii účtov , napr. 341 firma nemusela mať žiadny nedoplatok, resp. preplatok, nakoľko preddavky zaplatili -len neskoro.
Rozmýšľala som už niekoľkokrát, keby sa pozrel na zákon 511/1992 šikovný právnik, či by mal DÚ tak jednoznačne pravdu, že bez vedomia daňovníka priraďuje a preraďuje dane a reaguje na niektoré nedoplatky, resp. preplatky s takým veľkým odstupom času. To by chcelo vidieť dopodrobna celý proces platenia a viac času - po DPH sa určite na to pozriem, ale čo poviete na nasledovné paragrafy zo zákona 511:
§ 58 Spôsob platenia dane a použitie platieb
1/ Daň sa platí príslušnému správcovi dane v slovenskej mene. Pri každej platbe na daň musí byť uvedená príslušná daň, na ktorej úhradu je platba určená. Správca dane prijme platbu na úhradu príslušnej dane, a ak platba nie je označená, použije ju v poradí podľa odseku 5; v takom prípade správca dane daňovému subjektu oznámi, na aký účel podľa odseku 5 prijatú platbu použil.
5/ Prijatá platba na daň sa použije na úhradu v tomto poradí: a) peňažné plnenie uložené rozhodnutím, exekučné náklady a hotové výdavky,
b) bežné platby daní vrátane preddavkov na daň,
c) vyrubená daň alebo vyrubený rozdiel dane,
d) najstaršie daňové nedoplatky okrem úroku, pokuty a sankčného úroku, ktoré boli vyrubené alebo uložené po 1. januári 2004,
e) úrok,
f) pokuta,
g) sankčný úrok.
1/ Daňový preplatok (ďalej len "preplatok") je suma platby, ktorá prevyšuje splatnú daň.
2/ Preplatok sa použije na úhradu splatného preddavku na daň a na úhradu prípadného daňového nedoplatku. O prevedení preplatku na úhradu splatného preddavku na daň a na úhradu daňového nedoplatku sa daňový dlžník vyrozumie. Za deň úhrady tohto daňového nedoplatku sa považuje deň, ktorý nasleduje po dni vzniku preplatku
Mne vychádza z toho, že ak sa platba priradí napr. k staršiemu nedoplatku je Vás DÚ o tom povinný vyrozumieť /neviem zatiaľ o jedinom prípade/.
Tieto spôsoby tlačenia dane toľké roky ...bez upozornenia a vyrubenia sankčného úroku predtým ... no neviem
Podobný systém tlačenia nedoplatkov má napr. i VŠZ, a potom keď Vám to vyhodia zo softu neviete sa z toho týždeň spamätať.
Milen udala nie veľkú sumu , ktorú musí doplatiť, ale principiálne , nezamýšľali ste sa nad tým, že prideľujú platby ako oni uznajú za vhodné a bez upozornenia-oprávňuje ich k tomu zákon?
20.01.08,20:58
Na posúdenie je potrebný platobný výmer, dátumy úhrad praddavkov a dane.
Zájdite za daňovým poradcom, príp. právnikom aj keď vzhľadom na sumu úrokov to nebude veľmi rentabilné. Ťažko sa dá radiť cez internet v takomto prípade, tu treba posúdiť situáciu zo širších súvislostí.
Skúste zodpovedať otázku:
Bez vyrúbeného sankčného úroku za neskoré platenie preddavkov sa asi ťažko mohli posúvať akékoľvek platby preddavkov. Bol takýto úrok za rok 1998 vyrúbený?
22.01.08,13:47
Nebol vyrubený žiadny sanknčý úrok za rok 1998 a vlastne žiadny za celú tú dobu až doteraz.
Tanče
22.01.08,17:45
podľa citácie zakona Eviny v prisp.89 je to jasne napisane. Tzn. ak mate platby hradene s variabilnym alebo specifickym symbolom obdobia za ktore sa hradi, napr.05/2002 tak trvaj na tom ze to je za toto obdobie, spravnkyna si nemoze dovolit svojvolne priradovat platby ako sa to jej lubi. ved tak predsa museli byt tie sumy rlzne rozhadzovane, a presuvane zo štvrťrokaa na - štvrťrok,pochybujem ze ste mali kazdy Q rovnaku povinnost.
Prip. si prerataj ako by vyšli penále od 1998 za túto neuhradenú platbu, ci to tak ako vyrubili nevyjde lepsie.
22.01.08,17:49
Prip. si prerataj ako by vyšli penále od 1998 za túto neuhradenú platbu, ci to tak ako vyrubili nevyjde lepsie.;
Rok 1998 je k tomu už premlčaný:rolleyes:
22.01.08,18:01
dokonca!
22.01.08,22:49
Otázka: Má niekto skúsenosť čo urobia z bločkom z ERP, ktorý skoro úplne vybledol? Vie mi niekto poradiť čo mám s tým urobiť aby som nemala problémy pri DK? Ďakujem
22.01.08,22:54
Na Porade je o tom veľa rozpráv... Asi záleží od DK niektorí ponechajú iní nie. Niektorí si fotia, niektorí ich opisujú....
http://www.porada.sk/t12207-ofotene-blocky.html
http://www.porada.sk/t20503-kopirujete-si-bloky.html
23.01.08,07:06
a niektorí opaľujú sviečkou
(ale to fakt pomáha, to bez srandy hovorím)
23.01.08,07:13
Tak aspoň prezraď postup, ak to nie je tajomstvo...
23.01.08,07:32
je to tu podrobne vysvetlené v tejto téme. Keď by ti priška daňová kontrola a máš vybielené bločky, tak pod každým bločkom podržíš zapálenú sviečku a ten bloček sa teplom začierni a písané sa vybieli a je viditeľná písmo. To je vsjo. Skús na nepotrebnom vybielenom bločku.
23.01.08,07:33
veď to tajomstvo je ukyté v tejto téme :D
http://www.porada.sk/366898-post125.html
dracica
23.01.08,12:58
podľa mojho názoru sú to normálni ľudia ako aj ostatní a keby som bola ja na ich mieste a neúčtovala by som robila by som to isté....niektoré veci neovplyvním ani ja no keď vybledne blok alebo sa stratí tomu nezabránim bohužiaľ
27.01.08,15:26
Ja som na fotenie bločkov vyjadrila už názor, no skúsim ešte bližšie:
1. ktorý zákon mi ukladá povinnosť bločky si prefotiť?
2. kde je napísané, že keď ich prefotím, mi ich kontrola uzná?
Jasné, budete oponovať - podnikateľ má uchovávať dokumenty, tak, aby...blabla. Máte pravdu, ale zároveň nikto nemôže podnikateľa nútiť, aby mesačne vynakladal nemalé finančné prostriedky na to, aby si bločky prefotil. Prefotený doklad, ktorý nie je overený notárom, podľa mňa nie je hodnoverný, a byť na mieste kontrolóra, tak ho neuznám. Môžem predsa ofotiť od piatich mojich kamarátov doklady vo výške niekoľko desiatok tisíc s tým, že každý z nás si takéto doklady dá do účtovníctva... Takže ak prefotený doklad, tak overený notárom - a to mi povedzte, koľko z vás by bolo ochotných overovať si doklady u notára.:cool:
Ono je to taký začarovaný kruh, ale výsledok toho je, že na vine je vláda :eek:. Vysvetlím:
Ak by podnikateľovi XY kontrola vyhodila bločky v nemalej hodnote z účta s dodanením a pokutou, XY by mohol zažalovať firmu, od ktorej tieto doklady dostal. Pretože napriek tomu, že dodržal všetko, aby sa údaje z dokladov nestratili, stalo sa tak, čo všetci poznáme. Povedzme, že súd vyhral. Keďže daná firma ale nechce byť škodová, zažaluje výrobcu ERP a pások, z ktorých sa údaje záhadne strácajú. Dajme tomu, že vyhrá. Výrobca zaplatí pokutu -ak vôbec - a veselo si vyrába ďalej a všetko sa to opakuje. Čo by však bolo najjednoduchšie? Zakázať takéto termopapiere ako nevhodné pre uchovávanie dokumentov a máme všetci po probléme. Ale vláda sa stále nemá k činu... Takže kto je na vine? ;)
27.01.08,15:33
Prečo sa nad tým vzrušovať keď mi ich bude treba, tak ich obnovím pri kontrole a dôkaz bude. A nić sa nebude vyhadzovať!;)
27.01.08,15:38
Pretože sa predstav v situácii, keď si na DU doniesla 20 šanónov krásne zoradených dokladov. Predvolajú Ťa, že Ti zmizlo čojaviem, nejakých 20ks dokladov. Ty ako šamanka tam nabehneš so sviečkou v jednej a zápalkami v druhej ruke a budeš sa snažiť doklady pred kontrolou nahriať... Ak ťa neobviania zo sabotáže, budeš mať recht...:D:D:D Skrátka, je to tragikomická situácia, keď sa niečo takéto skutočne má udiať...
27.01.08,15:42
Ja viem ale s tým nič neurobíme...my a ani oni sa nesnažia. V lete som mala príjemnú priateľskú debatu s kontrolórkou z DÚ chachotala sa na tom vynáleze.
27.01.08,15:46
Len mi teraz povedz, ako sa máme snažiť my. Jedine skôr, než niečo nakúpim, rýchlo hodím očkom po ERP v predajni, či nedajbože nemá termopapier a ak ano, tak radšej utekať ku konkurencii, aj keď oveľa drahšej...
27.01.08,16:13
Je to tak treba každého predajcu upozorniť na tento problém a rozmyslí si hlavne teraz keď budú nakupovať aj nové kasy či chce mať v buducnosti problemy so zákaznikmi a kontrolami. Jemu tiež musia miznuť denne a mesačne pásky!!!:(
27.01.08,16:15
A to som fakt rada, že tu niekto vynašiel ten trik so sviečkou.:)
27.01.08,18:17
aj mne sa hodí ten trik so sviečkou. Mám veľa nákupov zo zahraničia,jasné že tam nebudem utekať, tak to poctivo kopírujem a zvyšujem náklady zamestnávateľovi, ale čo už.... je to rada nad zlato
27.01.08,20:03
;)TIP: na uchovávanie kópií (aj keď nie priamo bločkov) využívam scanner , na disku mi to vydrží krásne a dlho, kedykoľvek si to môžem vytlačiť a ušetrím fúru papiera
27.01.08,20:20
Keď ja ho radšej vidím, ale nápad tiež šetriaci naše lesy.
27.01.08,20:30
Len neviem ako dokažeš, že ten biely bločik /alebo iný vyblednutý doklad/je to čo si pred rokom naskenoval :D
27.01.08,20:43
To platí aj pri kopírovaní bločkov. Keď originál bude totálne biely, tak tažko dokázať, že bolo to totožné s kópiou.
27.01.08,20:49
Súhlasím je to úplne smiešne keď si prezriem už len minulý rok a vidím biele strany a na druhej strane si oživujem spomienku čo tam asi je. Komédia.:) alebo tragikomédia
27.01.08,20:50
Možno by bola schodná cesta, ak by sa na originál urobila nejaká šifra s perom, ktoré nevybledne, a následne fotiť.
27.01.08,20:55
Ale načo zas fotiť? načo ďalšie naklady? 10 rokov dozadu... keď to pride treba nahriat, čo vybledlo a len to, čo treba a hotovo. "Daňováci budú kukať ako púci :D"
27.01.08,21:03
Ale aj ja kukám ako puk keď tam nič nevidím:D
30.01.08,09:34
Možete mi niekto poradiť čo všetko prikladáte k účtovnej závierke: mám účtovný denník, obraty účtov, inventúru pokladní, inventúru majetku, odpisové plany, inventúru pokladní, knihy jazd prosím poraďte
30.01.08,09:40
30.01.08,10:19
Že púci:D
Inak môžem potvrdiť, to nahriatie je pravda. Na stretku v Prievidzi som to skúšala a Slavica má pravdu. Biely bloček z hodiniek po nahriatí nad sviečkou, bol opäť čitateľný. Len treba dat pozor, aby nezhorel:D Odvtedy nič nekopírujem.
24.02.09,15:24
Včera som si oprášila nahrievanie bločkov a v pohode - boli úplne biele...aká je to radosť, keď sa Vám ukáže "biele na čiernom" :eek:to uvidíte ....len pozor opatrne, ono to ide dosť rýchlo...tak skúste a dodržujte bezpečnosť pri práci :D
24.02.09,21:03
Ja som to skúsila s fénom, výsledok rovnaký.
25.02.09,13:53
Tak to musím skúsiť, je to predsa trochu istejšie ako tá sviečka :-))
m.hladka
25.02.09,13:57
Dobrá rada nad zlato - skúsim to.
25.02.09,16:45
Jasné Rozálka, ten papier je termocitlivý a tak možno aj ďalšie spôsoby ako fén a žehlička sa dajú využiť, len to trvá trošku dlhšie :), ale mne sa aj tak najviac páči sviečka, je to tak aj trochu adrenalín :D zhorí? nezhorí? ...ale nie, už mám cvik a je to o.k.;):D
25.02.09,16:52
..........a tá romantika..........;)
skúsme to robiť doma v rámci sprítulnenia s partnerom, keď nás má plné zuby, že robíme do noci.....:)
(inak ja už mám 3 firmy odovzdané...ten prechod na euro bol na niečo dobrý, viac som naháňala klientov s dokladíkmi......presvedčilo najmä, že "nemôžem" urobiť výplaty, keď nemám závierku.....sorry, ale pomohlo....mimotemy )
25.02.09,18:39
K téme daňová kontrola: práve mi skončila jedna (cca 34 šanónov za rok), ktorá ma mátala 3 mesiace, čochvíľa došli a dačo chceli.
Dokonca kalkulačkou prepočítavali odpisy (či softvér správne vypočítal) a každý každučký lízing (bolo ich 9) + 3 postúpenia.
Nebudem vás napínať: bez nálezu.
Ale: našli sa tam asi 4 doklady, ktoré boli nakúpené vo veľkoobchode, vystavené na IČo a meno úplne iného "pajka", ktorý nie je zamestnancom účtovnej jednotky.
Zdvihli varovný prst!
Ale nonono nepatrilo podnikateľovi, že taký doklad strčil do účtovníctva, ale mne, lebo na pokladničnom doklade bolo Vyplatené komu - majiteľovi, a nie meno toho "pajka".
No celková suma bola taká nízka, že nad tým mávli rukou.
25.02.09,20:15
mimotemygratulujem , že daňová kontrola prešla bez chyby, no z toho prsta by ma veru hlava nebolela!:D:D
27.02.09,10:11
mňa by zaujímalo, či niekto mal odsúhlasený posunutie termínu na podanie DP, ak áno, čo Vám prešlo?
27.02.09,10:26
dobrá otázka, ja som svoju ponuku vymazala, keďže téma je obnovená :) a jej názov je vysoko aktuálny ;)
12.03.09,05:41
Možno to nebude o daňovej kontrole, ale o kontrole z úradu práce, kde nám kontrolovali využitie a dodržiavanie podmienok kvôli príspevku, ktorý nám poskytli na vytvorenie nového pracovného miesta. Kontrolóri boli v pohode, ale tá odbornosť, chcel po mne mzdový list a výplatnú listinu. Oponovala som, že výplatnú listinu nemám, lebo mzdu posielame na účet. Odpoveď, ako je to možné, veď aj jemu chodí mzda na účet, ale výplatnú listinu, kde má rozpis jednotlivých zložiek mzdy, výšku odvodov a dane každý mesiac dostane. Tak som ho vyviedla z omylu, že to je výplatná páska a nie listina. A dorazila ma jeho odpoveď: "Ja predsa nemôžem byť odborník na všetko".
Tak hlavne nech to kontroluje:
To mi pripomína takú hlášku z dávnych čias, ktorá nestratila asi nič na platnosti: Kto to vie veľmi dobre ten to robí, kto to vie o trochu menej ten to učí, kto to vie ešte menej ten to kontroluje a kto to nevie vôbec ten to riadi.
12.03.09,06:28
Možno môj príspevok niekomu pomôže. Pri daňovej kontrole mi zistili, že klientka nemala zaplatenú cestnú daň. Chceli jej preto vyhodiť z nákladov všetky náklady na auto, ktoré bolo kúpené na leasing, teda odpisy, benzín, umývanie auta atď. Spolu to bola celkom slušná suma ktorá by povýšila daňový základ. Našťastie, kontrolórka si asi uvedomovala, že nie je najmúdrejšia a dosť so mnou komunikovala. Takže rešpektovala aj názor, že auto je zapísané na firmu a nie je dôvod pochybovať, že firma je vlastníkom auta. Nezaplatenie cestnej dane nie je dôvodom na vyradenie nákladov. Stačí, ak dodatočne doplatíte cestnú daň a vyrúbenú pokutu, ktorá činí 2.000,- Sk. Vždy lepšie ako povýšenie základu dane o nejakých 200.000,-. Ináč bolo všetko v poriadku.
13.03.09,13:30
Evuša si šikulka ;)a máš hlavu a mozog na správnom mieste - na rozdiel od kontrolórky, ktorej to došlo oneskorene :rolleyes::D
18.03.09,10:23
Mne neprešlo. Dôvod som mala krádež celého počítača (nie len dát). Stalo sa to v stráženom objekte. 2 mesiace pred koncom roka. Bohužiaľ. Nedostatočný dôvod.
A žiadosť som dávala v polovici
februára.
18.03.09,18:23
Moja klientka ziadala o odklad (aj tak bude podavat dodatocne z dovodu RZZP 2008, ukoncila zivnost v priebehu roka 2008) este vo februari. Pre rychlejsi kontakt som jej doporucila uviest do ziadosti aj telefonny kontakt. Jedneho dna jej pani uradnicka zatelefonovala:
- vynadala jej, ze co si to dovoluje, vobec ziadat o odklad,
- ze ci si mysli, ze nemaju dost inej roboty, ako vypisovat odpovede na tolke ziadosti,
- ze ani kolok k ziadosti neprilozila,
- doslova mojej klientke nariadila, aby co najskor napisala storno svoje ziadosti, lebo ziadosti vyhovene nebude a ona nema cas na pisanie odpovede!
Moja klientka ostala v nemom uzase. Uradnicka ju "zdrbala" ako male decko arogantnym a povyseneckym tonom. Nepustila moju klientku ani k slovu. Ja som nemala slov, ked mi toto moja klientka rozpravala...
Bolo to na DU BA II.
18.03.09,19:04
Mne prešlo - dôvod časová tieseň.
Dala som na rady, ktoré som si prečítala na porade, išla som za správkyňou a dohodla som sa s ňou, dokonca mi to sama navrhla... lebo v žiadosti som nemala uvedený žiadny dôvod len odvolávku na § ZDP, avšak to nestačí, písomnú žiadosť treba dobre dobre dobre zdôvodniť :) .
gutan52
02.07.09,13:03
Pokuta 170 Eur, nám bola uložená od Dú za nevedenie evidenicie tržieb v "Knihe pokladnice!" Dva mesiace sme nemali zápisy čísel, ktoré sa často opakujú na Dennej uzávierke.
Denné uzávierky si odkladáme do obálok v postupnej náväznosti, takže sa dá v tom dobre orientovať. Nepomohlo vysvetlenie na časovú zaneprázdnenosť. Dohodou o VP to poriešime 2x v roku, keď "dohodár " odpíše množstvo čislíc zo "slížikov" dených uzávierok. Vlepovať to nejde, pretože je to veľké množstvo. Vytvoriť pracovné miesto na odpisovanie údajov a znížiť pokuty Dú, ako aj % nezamestnaných by sme uvítali.
Proti pokute skúsime podať odvolanie. Môže nám to podpísať aj Inšpektorát práce v našom meste. Na prevádzke je živnostníčka sama a prac.čas využíva /11 hodín /.
Máme nádej na zrušenie pokuty!?
02.07.09,15:34
Pochybujem. Príslučný predpis jednoznačne prikazuje denné prilepovanie pások. TO, že na to nemá pracovníčka denne čas iste neobstojí.
06.07.09,13:44
takže môžem použiť § 103 odst.1 Zákona o správe daní a poplatkov?
06.07.09,16:09
posúvam a upresním - § 103 ods. 1 písm.c
* 511/1992
aké s tým máme skúsenosti?
06.07.09,16:37
Musíš dokázať, že spĺňa jednu z uvedených podmienok. Za pokus nikdy nič nedáš, ale v tomto prípade ja osobne nevidím veľkú nádej...
06.07.09,20:36
§ 103 ods.1 c v náväznosti na ods. 4 - skúsim to...
07.07.09,13:16
Do konca roka 2003 sa Prehľad nemusel podať keď bol nulový (neviem či som sa vyjadrila presne). Od 1.1.2004 došlo k zmene, ktorú som prehliadla. V roku 2006 pri podávaní DP a hlásenia a podaní prehľadu za všetke štyri štvrťroky r. 2005 ma pracovníčka DU upozornila, že je to na pokutu.Prešlo pár rokov ( v 12/2008) a ja som s úžasom čítala rozhodnutie DU - vyrubenie pokuty za oneskorené podanie prehľadov za rok 2004 a 2005. Prehľady boli podané nulové. Tak som si zarobila 16.000,- Sk pokutu za nič. Za moju neznalosť nového zákona, pritom som prehľady ktoré neboli nulové poctivo nosila na DU a tie ktoré boli nulové nie. No čo už. Neznalosť neospravedlňuje a tak to teda pomaly splácam. http://www.porada.sk/images/icons/icon8.gif
07.07.09,22:54
ja som mal za tiežtakô len 2 x 2.000,- a stálo mi to za pokus = odvolanie sa . Bolo prijaté s pochopením.
Pravdaže som sa preveľmi potešil. Chvála Bohu i daňovému úradu...
Radujme sa s :) radujúcimi a plačme s ..:mee: ; keď nato prinde...
08.07.09,13:21
My sme sa chceli odvolať ale neviem či by nám odpustili všetko to by museli rozhodnúť oni. A ako by rozhodli? Na každé rozhodnutie 500,- Sk kolok tak si to vyrátaj 500,- Sk x 8 = 4.000,- Sk. A s nie veľkou istotou hovorili o odpustení a akej sumy. Takže tak to je. To čo by nám odpustili to by sme zaplatili v kolkoch.:mee:
promont maja
25.08.09,12:16
Trošku i z druhej strany ...
Mala som pred časom susedku, pracovníčku na úseku kontroly DPH, ktorej vlastná kontrola vykonaná metodičkou ústredia DRSR vytkla, že uznala výdavkový bloček na ktorom bolo zúčtovaných viac účtovných prípadov ohľadom tzv. drobného nákupu ..
25.08.09,13:03
Majka a čo Zákon o účtovníctve:
Zatiaľ daňová kontrola nemala vôbec námietky voči môjmu postupu:
Môj VPD vyzerá takto:
Nákup PHM cez registr. pokladňu za mesiac /podotýkam, že od rôznych dodávateľov/
Vyplatené komu: v prílohe
dátum: dátum na poslednom bločku
pripojená tabuľka s rozpisom všetkých blokov aj s rozpisom DPH za jeden celý mesiac - je ich asi 300 ks.
25.08.09,13:25
Muška, viem len to, že bola z toho dosť na nervy ... veď napokon nemalo zmysel to rozoberať ... bol by toho na jej pracovisku iba rozruch .. ale skončilo to presne tak.
Sama zváž, čo urobíš .. ja to tiež dobre nechápem
25.08.09,14:25
Tiež mi vytýkala jedna kontrolórka pri komplexnej kontrole FO SZČO/JÚ/za rok 2006. Keď som jej vysvetlila, že dokonca aj na jednom pokl. doklade je aj viacero druhov výdavkov (keďže ide o JÚ), mám snáď ofotiť daný doklad napr. osobitne na materiál a osobitne na tovar?
Tiež zoskupujem doklady minimálne za jeden deň, ak ich je málo, tak to prenášame na nasl. dni, aby sa aj naše pokl. dokl. neúmerne nemnožili, čím sa dvíhajú náklady-papier, toner, obaly detto priestor ....
V peňažnom denníku viem zadať spôsob zaúčtovania tak, aby každý jednotlivý zápis, t.j. každý doklad - bloček bol v jednom riadku (nie sumár za doklad v jednom riadku vo viacerých stĺpcoch), takže to vedela odkontrolovať, čo je kde hodené. Detto vytláčam pokl. doklad položkovite, t.j. je na ňom po poradí každý doklad s pomenovaním, čo je nakúpené, DZ, DPH cena spolu)
26.08.09,07:04
Máme kontrolu na DPH - pre nadmerný odpočet. Prišiel nám včera list z DU, že nám neuznávajú 20% z telefonnych poplatkoch, nakoľko sa vraj subjekt vyjadril, že zhruba 20% používa na súkromné účely. Pritom vôbec nikto z kontroly sa nepýtal či je telefon využívany aj na súkromné účely.., poradte ako postupovať ďalej..
26.08.09,07:29
Píšeš o FO alebo o PO? Niektoré SZČO dávajú o %-nom používaní telefónu na DÚ vyhlásenie, aby nemuseli platiť za výpisy hovorov a nimi dokladovať oprávnenosť skutočných výdavkov. Nestalo sa tak aj u Vás?
26.08.09,08:08
Pri daňovej kontrole si DU vyžiadal okrem papierovej formy aj komplet účto s dátami na USB kľučí ? Nakoľko to účtovníčka nevedela tak si poslali systemáka DU aby to spravil. Je možné odmietnuť takúto požiadavku alebo to DU môže žiadať?
26.08.09,10:10
Myslím si, že majú právo:
(3) Zamestnanec správcu dane má právo urobiť alebo si vyžiadať výpis alebo kópiu z účtovných záznamov 6ea), záznamu alebo informácií na technických nosičoch dát na náklady daňových subjektov.
26.08.09,10:52
26.08.09,11:01
Ahoj Paula,
nie , nestalo sa tak. Jednoducho aj do protokolu napísali, že splnomocnená osoba to vyhlásila. A Ja som nič také nevyhlásila.., štve ma to
01.10.09,16:07
nadviažem na tento príspevok, lebo napr. mne to cez daňovú kontrolu prešlo.
kontrola bola za roky 2006 a 2007 - na daň z príjmu a na DPH.
SZČO s jediným zamestnancom mal 3 SIMkarty a teda 3 faktúry každý mesiac z Orange, želal si mať všetko vo VOZD, ročne to robilo cca 50 tisíc Sk. Čakala som, že pri daňovej kontrole mu to bude vyhodené, krátené či inak zredukované kvôli súkromným hovorom - ale nie. Daňováci nenamietali, neviem, či si to všimli či nie - ale všetko nechali vo výdavkoch.
01.10.09,17:03
Kde má sídlo DÚ?
01.10.09,18:21
déú je v elvé ;)
myslím, že sa sústredili hlavne na príjmy zo zahraničia a výdavky v zahraničí, kontrola bola na podnet nemeckého Finanzamtu, a vidím, že prepojenie, informovanie, spolupráca daňovákov SR-NSR teda funguje parádne.
02.10.09,07:32
Nám sa stalo, že sme si nejak nevšimli sms do Superstar. No a bola kontrola, kontrolórka si to všimla, usmiala sa a nechala tak. Oni tiež nie sú asi hyeny, keď je všetko v poriadku, tak z takých vecí nerobia kovbojky.
02.10.09,11:21
čo sa týka účtov za telefóny, každý daňový úrad má svoj vlastný postup. u nás v CA nezvyknú vôbec redukovať výdavky za telefóny naopak v BB je to vraj bežná prax. Asi závisí od kontrolórov na DU.
02.10.09,11:39
Každý DU je individuálny, danová kontrola na DPH u nás dopadla tak, že sme sa "dohodli" na 5% na súkromných hovoroch. Mne išlo skôr o princíp, ale majiteľ to poriešil tak, že na súkromné hovory si kúpil osobný telefon.
02.10.09,21:33
ja konkretne mam skusenost s DU BB, 1 szco moze mat vraj od jedneho operatora 1 telefon s 1 programom - napr. 1 x orange, tmobil, atd. (v konecnom dosledku moze mat viac telefonov)
pokial ma od jednoho operatora viac cisiel - musel zdokladovat ze za dane obdobie mal napr. zamestnancov. pevnu linku mal zavedenu na domacej adrese a kratene na 50 % nakladov (samozrejme bez odpoctu DPH).
04.10.09,12:49
Moj novy klient vedie trzby v ERP, na zauctovanie mam k dispozicii uzavierky. Avsak zistila som, ze obcas (udajne z dovodu plnej pamäte :rolleyes:) trzbu nezaregistruju do ERP, ale vypisu paragon. Doteraz som vsak od nich ziadne paragony na zauctovanie nedostala :eek:.
Nedavno mali namatkovu danovu kontrolu na prevadzke, ako doklad bol vydany paragon. Danovacky s tym nemali vacsi problem, len si vyziadali predlozit aj predchadzajuce paragony podla ciselneho radu. Majitelka (hoci tvrdi, ze existuju) starsie paragony s pozadovanym ocislovanim nevie najst.
Da sa to nejako obhajit/vyhovorit sa? :confused: Nemam skusenosti s ERP, ani s kontrolami podobneho typu. Napadlo, ze by sa tvarila, ze paragony neskor nahodila do ERP a zlikvidovala ich, ale to zrejme nie je koser s Vyhlaskou.
Ake mozu byt dosledky z nepredlozenia pozadovanych dokladov danovemu uradu?
Dufam, ze moja tema nie je Porusenim Etikety. :cool:
04.10.09,13:12
Zaujímavý prípad:cool:. Tzv. paragon sa použije v čase, keď má ERP poruchu a o tom, že bola pre poruchu v servise, svedčí záznam servisného technika. S poruchou z dôvodu plnej pamäte som sa ešte nestretla, no zaujímalo by ma, ako ju podnikateľka sporadicky vyprázdňovala, aby mohla pokračovať v "nahadzovaní".....sama si robi servis pokladne? Dôsledky z nepredloženia požadovaných dokladov ťažko predpovedať.
04.10.09,13:17
Veľmi čudné konanie u Tvojej klientky .Ja mám za to , ak nepredloží DU vypísané rukou paragóny , tak môže dostať sankciu , ako keby nenahodila do pokladne vôbec predaj .Myslím, že ešte horšie je to , že ich nedala ani k zaúčtovaniu a tržba sa nenachádza v príjmoch .Nechcem byť prorok vopred, ale dá sa to definovať ako zatajovanie príjmov .
04.10.09,13:24
Na začiatok (http://www.porada.sk/t16135-zakon-o-sprave-dani-a-poplatkov-od-1-3-2009-a.html#hore)
(8) Správca dane, ktorým je daňový úrad, uloží fyzickej osobe alebo právnickej osobe, ktorá je podľa osobitného predpisu4aa) povinná používať pokladnicu, pokutu vo výške
a) od 10 000 Sk do 100 000 Sk, ak
1. nepoužila pokladnicu,
2. svojím zásahom vyradí pokladnicu z prevádzky,
3. používa pokladnicu, ktorá nespĺňa požiadavky podľa osobitného predpisu, 11c)
4. nevydá paragón podľa osobitného predpisu, 11ca)
b) od 1 000 Sk do 10 000 Sk, ak
1. zaeviduje tržbu v pokladnici, ale nevydá pokladničný doklad podľa osobitného predpisu, 11cb)
2. vydá pokladničný doklad alebo paragón, ktorý nespĺňa náležitosti podľa osobitného predpisu, 11cc)
c) od 1 000 do 100 000 Sk, ak
1. nezaeviduje v pokladnici hotovosť podľa osobitného predpisu, 11cd)
2. nepoužíva pokladnicu na všetkých predajných miestach podľa osobitného predpisu, 11ce)
3. nepožiada servisnú organizáciu o vykonanie povinnej údržby pokladnice podľa osobitného predpisu, 11cf)
4. neoznačí tovar alebo službu podľa osobitného predpisu, 11cg)
5. nevydá pokladničný doklad alebo paragón podľa osobitného predpisu, 11ch)
6. nezabezpečí ochranu údajov alebo ochranu pokladnice, alebo uchovávanie údajov podľa osobitného predpisu, 11ci)
7. nenahlási servisnej organizácii poruchu pokladnice podľa osobitného predpisu, 11cj)
8. nezaeviduje v pokladnici údaje z vyhotovených paragónov v lehote podľa osobitného predpisu, 11ck)
9. neuchová fiskálnu pamäť v lehote podľa osobitného predpisu, 11cl)
10. nevyhotoví dennú uzávierku alebo intervalovú uzávierku v lehote podľa osobitného predpisu, 11cm)
11. nevedie knihu elektronickej registračnej pokladnice podľa osobitného predpisu, 11cn)
12. nedodrží postup pri zmene vlastníka pokladnice podľa osobitného predpisu, 11co)
13. neoznámi ukončenie prevádzky pokladnice v lehote podľa osobitného predpisu, 11cp)
14. nezaznamená do knihy (http://www.porada.sk/autolink.php?id=282&script=showthread&forumid=93) elektronickej registračnej pokladnice skutočnosti podľa osobitného predpisu.11cr)
Samozrejme že sankcie treba prepočítať na euro .Ťažko povedať , čoho sa daňový úrad chytí.
04.10.09,13:29
Dakujem, dievcata, velmi pekne. Ona zrejme ocakava, ze ju z toho nejako vytiahnem - nemam rada, ked ludia riesia problem, az ked ho uz maju, namiesto toho, aby mu predchadzali :confused:.
04.10.09,14:52
Lianka , žiadne ťahanie ...ale samozrejme to je môj názor .Ak mala problém , jedným z riešení bolo , že to s Tebou bude konzultovať , ale mne to pripadá také nechcené a teraz keď horí , tak už jej je dobrá aj účtovníčka .
04.10.09,16:48
Hej, hej, mala sa poradit dopredu, resp. byt ku mne otvorena, v tom, ze robi aj veci, o ktorych mi nepovedala - ved uctovnictvo je najma o dovere. Napisala som jej mail, zanalyzovala jej povinnosti z Vyhlasky, poukazala na konkretne §, kde porusila predpis. Sprostredkovala som jej aj info z vasich prispevkov, vratane moznych dosledkov. A najma som jej odporucala prehodnotit system prace na prevadzke, poucit zamestnancov ohladom dodrziavania vyhlasky, aby sa do budnca eliminovali podobne problemy.
Neviem tu klientku este celkom odhadnut, ale zda sa, ze by to mala byt bezproblemova spolupraca - vieme si veci odkomunikovat. Neviem, preco mi toto nepovedala, mozno ziadne paragony tento rok ani neboli, az teraz. Je v strate a zrejme aj bude, tak z tohto pohladu nevidim dovod.
Viac menej ma len poziadala o pomoc v tom, ako by to mohla zdovodnit. Nemala som pocit, ze odo mna caka zazraky, ale niekedy mam pocit, ze ludia ocakavaju, ze uctovnik vyriesi vsetko. Tazko som ju mohla uspokojit kladnou odpovedou, ked evidentne porusila predpisy. Uz to bude len na nej, ako si to obhaji a z toho vyjde pri komunikacii s danovymi uradnickami. Poradila som jej par tipov na obhajobu v zmysle "uprimne sa kajam", "take omyly sa nam stavaju raz za ... x rokov" :) a pod.
Ziarowka
11.10.09,13:42
Iba podotknem, že "plná pamäť" je u pokladníc s elektronickým žurnálom a na jej zmazanie netreba pokladňu servisovať,ale užívateľ - predajca, prostredníctvom programu k pokladni sťahuje textové žurnály v elektronickej podobe (napuľuje si ich na CD alebo nahráva na USB kľúč a v prípade kontroly ich predloží). Po stiahnutí elektronického žurnálu zamže pamäť.Nie je teda nutný zásah servisného technika ani sa o tom nevedú záznamy.Textové žurnály teda nahrádzajú druhú pásku, ktorú by mal skladovať. Výhodou je úspora nákladov na druhú pásku do pokladne a že textové žurnály na CD nevyblednú.
11.10.09,16:24
Aha, dakujem ziarowka.
11.10.09,17:53
elektronický žurnál má obmedzený počet zápisov, preto sa može stať, že aj počas dňa sa naplní a pokladňa už nemôže ďalej pokračovať, kým sa žurnál nevytlačí, - na uzavierku to nemá ale žiadny vplyv - preto sa môže žurnál vytlačiť kedykoľvek v priebehu dňa,
12.10.09,08:06
Vdaka Vam som zas o nieco mudrejsia, dievcata ;).
11.11.09,07:47
Lianka, už vieš, ako to skončilo s tou tvojou klientkou? Mojej klientke sa teraz stal podobný prípad s paragonmi - predavačke sa zasekla páska na ERP a vydala paragón. Keď prišla majiteľka, pokladňu opravila a tržbu do pokladne doúčtovali. Paragón najprv roztrhali a zahodili, ale potom ho vytiahli z koša a majú ho odložený. Nemajú ale zachovaný číselný rad paragónov.
11.11.09,18:06
abel, moja klientka nastastie tie paragony nasla, takze ciselny rad zostal zachovany - urobila som rucnu uzavierku. Kontrola dopadla dobre. Upozornili ju, ze by mala volat technika, ked ma problemy s kasou - to bolo vsetko.
12.11.09,11:49
Ahoj, máte niekto skúsenosť s bločkami z ERP typu: Položka:Kancelárske potreby 1 ks, rozrátané DPH, Položka:chemikálie 2 ks x suma, DPH rozrátané. Konatelia sem tam taký donesú, neviem, či ich môžem zaradiť, či ich daňováčky pri kontrole nevyhodia z účta.
Ďakujem Petra
12.11.09,11:59
Mne raz chcela daňováčka vyhodiť ocot za 8,- Sk tuším... Mala som ho medzi čistiacimi potrebami na 501. Do krvi som sa hádala a vyhrala som. Dala som jej aj návod na čistenie okien a kanvice na čaj.
12.11.09,12:00
K tým chemikáliám napíš k bločku účel použitia a daj na 501. Nemal by byť problém to obhájiť, ak ste to naozaj potrebovali v rámci podnikania.
12.11.09,12:29
Ďakujem za odpoveď! Chemikálie potrebujeme, sme záhradnícka firma a jeden maloobchod, kde nakupujeme, má v ERP ako položky chemikália, náradie.. ja síce upresním, že ide o hrable či fungicíd, ale neviem, či to stačí.
Tie kancelárske majú ale aj normálne položky, ale i takýto súhrnný názov.. ide o malé sumy, tak ešte uvážim, či ich radšej nezaradím..:rolleyes:
12.11.09,12:38
... ešte uvážim, či ich radšej nezaradím..:rolleyes:
... zaraď ich.
12.11.09,12:41
.. tak asi dám na vás.. Vďaka
12.11.09,12:52
Treba zaradiť .
Ešte stále v maloobchodoch pretrváva neznalosť toho , že tovar má mať aj svoje pomenovanie a to konkrétne . Mňa to tiež hnevá , ale pri nákupoch ich na to upozorňujem . Už som asi prof.def.:)
12.11.09,13:06
Mne majitelia také bločky automaticky posúvajú s ich vlastnoručne napísanou identifikáciu, o čo konkrétne ide. Nemusím ja po obsahu málo identif. nákupov dodatočne pátrať. Šetríme si tak vzájomne čas i pamäť (najmä tu ich :cool:).
12.11.09,19:16
No to sa stalo aj mne, že klient si na doklad z Marimex-u dopísal, že ide o "prístroj na skúšanie kvality príborov".
Som si povedala, no to ma podrž!
Zavolala som do Marimex-u, pretože som si matne spomínala, že predávajú bazény ai.
Tak ten "prístroj" bolo GPS pre motorové člny.
Nemusím písať, čo som urobila s dokladom ...
jozka56
12.11.09,19:27
:D:D:D blesková archivácia..... smer kôš, skartačka
12.11.09,19:34
Toto je krásny spôsob, ale išlo o drahšiu vec, tak som im doklad z účta vyšklbla a vrátila (kvôli prípadnej reklamácii), nech si ho dakde dobre schovajú, aby mi ho už viac neukazovali.
zamako
16.11.09,15:01
Mne prešlo. Dôvod - zničenie dát v PC. Priložili sme potvrdenie od SW firmy. Asi to tiež záleží od daňovákov. Dostali sme odklad o dva mesiace.
17.11.09,21:02
Chcem sa spytat: spravca dane vykonava vo firme kontrolu z dovodu, ze firma ziada nadmerny odpocet kontrola bola zacata 8.9., podla zakona o sprave dani a poplatkov mala byt ukoncena do 6 mesiacov tj. do 8.3. nasledujuceho roka alebo má byt danovy subjekt upovedomeny o predlzeni kontroly. Ani jedno nenastalo a spravca dane pokracuje v danovej kontrole a ukoncil danovu kontrolu po roku. Ako mam postupovat?. Aky ucinok ma nedodržanie povinnosti spravcu dane?
23.11.09,11:35
Ja som zatiaľ mala dve kontroly a obe na DPH a myslim ze dopadli obe fajn.
V prvej mi chceli vyhodit faktúry od T Comu, kde na niektorych chybalo IC DPH co som si nevsimla, kedze na niektorych to bolo, ale to sa vyriesilo tym, ze klientka si to sla vybavit dodatočne do T-Comu. Tiez mi chceli vyhodit z jedneho bločku na ktorom bol kavovar a pekaren domaca tu pekaren, ale som ich vyviedla z omylu, ze pekaren bola zauctovana mimo danove vydavky, takze v pohode. Tato kontrola pola na zakladen dodatočných DPH, kedze klientke spadol povodny program a ani firma jej nevedela archvovane udaje dat spat do programu. Tak som to prerabala a vysli tam rozdielne sumy, kedze zle učtovala leas. splatky a faktury za telefon. Ona ich dvala do DPH vtedy kedy ich platila.
Druha kontrola bola komplikovanejsia a aj preto, ze: s.r.o. sa stala platcom dph v marci a rozhodla sa dat prerobit stavebne faktury z januara, februara na marec aby si odpocitala dph, no čo som mohla, ked sef tak rozkazal, ale supisy prac neboli komplet a so starymi datumami, zmluvy sa dorabali dodatočne az ked boal kontrola a to bol bordel, som sa zapotila pri vysvetlovani kontroly a navyse boli to rekonstrukcie na majetku v najme, tak este ani kontrolorka sama nevedela či mi to uzna. nakoniec aj po mojej iniciative v hladani zakonov na zaklade toho ze prenajimatel si to do odpisov nedal a v zmluve sme mali povolene rekonstrukcie to uznali. Akurat z predch. roku mi vyhodili uplatnene DPH z klimatizacie a este niečoho, bo ze vraj to nesuvisi s techn. zhodnotenim či čo,uz presne nepamatam. Tato kontrola bola na zaklade prveho DPH a velkeho NO.
A este pikoska - moja chyba, ked som z predch. roku prepočitala kolko si mozme odpočitat dph z him, tak som zabudla ze sme presli na euro a ja tava som tu sumu v SK dala do DPH v eur, ja ze čo taky velky nadmerak vysiel hihi ale pokuta nebola, kedze sa znizil NO. Fuuu. Tak trocha som sa zapotila ale nakoniec to dopadlo dobre. Ale veru som sa natrapila kedze sef rok predtym chcel inac, teraz zase a nedokazete mu ze čo chcel pred rokom, ze odpisovat a nie do nakladov priamo to davat.
23.11.09,13:03
to aby sme si kazdy jeden bloček a fakturu este overovali, to uz by sme nič ine nerobili :mad:
23.11.09,13:07
Toto sa stalo jednej mojej s.r.o. v ZP. Tiez mali nejake nedoplatky ešte v r. 2007 a ja teraz vsetko pekne poplatene a klient mi vola ze nevedia priradit platby a tak, jakeby ja som dačo zle urobila. Po druhej navsteve (pri prvej mi kontrolorka na ZP ani nevedela povedat čo za nedopaltok musel klient zaplatit) sme zistili ze je to rok 2007 a oni si tohto ročne platby este priradili k r. 2007 čiže zase je v tom bordel, najnovsie uz mame preplatok asi 8 eur. Ale zaujimave ze v učte neevidujeme ziadny nedoplatok, tak čakam kedy klient donesie stary rok a budem hladat, lebo ja im robim učto este len prvy rok.
23.11.09,13:13
ja si tie bločky číslujem a pod tým číslom ich aj zaúčtujem a to isté číslo dávam aj na kopiu
23.11.09,13:27
ja som raz videla ako danova kontrola vyhodila z faktury orange roamingove hovory. ale napr. ja som bola na dovolenke a aj tam som riesila pracovne veci - volala na slovensko. Ale radsej som to nedavala do nakladov, nechcela som drazdit. hihi ale popripade by som to dokazala vypisom hovorov. ;) a naprl. aj keby som volala ocovi, sak mu mozem radit niečo aj ked si robi ucto sam ne? teda asi nie ale minuly rok som mu aj faktur na učto davala takze to by som obkecala ze?
23.11.09,13:35
moja klientka - krajčírka ( boze chran ze jej tak niekto povie - ona je modna navrharka) mi dala bloček na zahradnu hojdaku čo chcela mať v nakladoch. a uz som mala aj plienky u stavebneho robotnika a podl. No aby človek kontroloval kazdu položku na bločku a navyse tie niektore označenia tovaru, to nik netuši čo je. Napr. velky obchod NAY ma bezne par čislic a pismen, no a vysomarte sa z toho.
23.11.09,13:42
ja tie číslice a písmená z NAY-kových bločkov hodím do google - google ti to určite prezradí a tak zistíš, čo SZČO nakupoval ;)
sprvoti sa dosť čudovali, ako viem, že to bola umývačka riadu a ne vŕtačka - však bosch ako bosch :D
23.11.09,14:30
Pochybujem ale, že aj daňová kontrola si to bude hádzať do google. § 8 ods. 3 zákona o ERP jednoznačne hovorí o označovaní tovaru.
(3) Označenie tovaru alebo označenie služby musí
byť vyjadrené tak, aby bolo možné predávaný tovar alebo
poskytovanú službu jednoznačne určiť alebo pomenovať
a odlíšiť od iného tovaru alebo inej služby, pričom
sa môže uvádzať aj skrátený názov tovaru alebo
23.11.09,19:37
tak to som nevedela, dobre vedieť, ale prečo by sme my mali kontrolovať čo donesie klient, ved on ruči za to čo si dava do nakladov nie? a ked si nie je isty nech sa opyta ved nemozem kazdy bloček googlit a riesit zodpovednost klienta
24.11.09,09:16
Tinika máš úplnú pravdu ... ale z mojích skúseností pri najbližšej daňovej kontrole si to budeš musieť obhájiť sama ... pretože si to, že si to tvoj klient výslovne želal, nebude pamätať alebo v horšom prípade si to bude pamätať ale zaprie ľudovo povedané aj nos medzi očami. Takže si to predsa ešte raz zváž ... ten nápad s vyguglením je potom výborný ... aj keď abel má vo svojom príspevku tiež pravdu ...
24.11.09,11:42
googlenie dokladov si pri množstve bločkov u mňa neviem predstaviť. To by som musela polovicu pracovného času gugliť, alebo zamestnať niekoho na guglenie. Viem si predstaviť tú náplň práce v pracovnej zmluve... :rolleyes:
Nie, odmietam to robiť. Vždy, ke´d uzatváram s klientom dohodu, mu objasním, za čo je zodpovedný on a za čo ja... takže si musí byť vedomý toho, že túto časť zodpovednosti berie na seba on. Aj keď musím zároveň podotknúť, že sa často stáva, že vyhodím nejaké bloky, nakoľko sú absolútne nepoužiteľné pre jeho účely. No ale keď tam bude nejaký kód a on bude trvať na jeho zaúčtovaní - bude vedieť, čo to obnáša, ak to bude napr. maľovaný perníkový domček do záhradky.:cool:
24.11.09,12:34
Majka, ďakujem za bodík, ale v tomto s tebou vôbec nesúhlasím. Máš v profile, že si živnostník-účtovník, takže tvoj klient nie je žiadny tvoj nadriadený, ale taký istý podnikateľ ako ty. On zodpovedá za všetky doklady, ktoré ti priniesol, a ty zodpovedáš za ich správne zaúčtovanie. Takže ak by mi krajčírka priniesla blok na hojdačku, zaradím ju podľa sumy medzi krátkodobý alebo dlhodobý majetok... Jasné, že ju na to upozorním, ale moji klienti od takýchto perličiek začali venovať odovzdaným dokladom trochu viac pozornosti, kým doma pozametajú papieriky zo zeme a doručia ich ku mne.
24.11.09,15:14
Aj ja to mám presne uvedené v zmluvných podmienkach, ale aj napriek tomu sa mi to prihodilo ... a potom sa ti naštrbia vzťahy ... takže si preto vždy radšej preguglim všetky takéto "záhady" ... inak máš úplnú pravdu.
24.11.09,15:26
Do zmluvných podmienok by som pridala podmienku, aby na také prečudesné bločky láskavo vždy napísali, čo kúpili. Ty nie si pán Columbo podľa zmluvy:).
24.11.09,15:50
Mam klienta - poistovaka, ktory si dal dva obleky do N upozornila som ho a on poedal ze si to obhaji, tak to mam podpisane na papieri ze som ho upozornila a je si toho vedomi. Ale to je jeden z mala.
A to som mala aj pr jednej klientke, trebalo jej vela nakladov tak pocitac ktory s mal odpisovat, nechcela odpisovat ale priamo do N. Tak som jej to dala podpisat, hned zmenila nazor. Potovora jedna. Si viem predstavit ako by sa vykrucala keby bola kontrola. Uz jej ucto nerobim, som ju poslala do teplych krajov. Takych spekulantov nemusim.
24.11.09,15:51
Ano a este aj v zmluve mam osetrene, ze neručim za niečo čo klient zataji, a tak - teraz neviem ako presne je to tam sformulovane
24.11.09,16:00
Práve v tom je ten problém, keď je zle, nenájdeš vinníka, momentálne má "stratu pamäti" = nevie kto tam tú poznámku napísal a bude Ti do očí tvrdiť, že to on určite nebol ... poradiť si s takýmito vymýselnikmi je dosť ťažké, a ak ho ešte dobre nepoznáš, a nevieš, čo naňho platí, je to ťažké a napokon to celé vzdáš ... dokonca som mala aj takú skúsenosť, že sa ma dotyčný opýtal, prečo to je zaúčtované v daňovouznateľných nákladoch ... veď on by to nikdy odo mňa nežiadal, aby som to zaúčtovala presne tak ... tak ako si to želal a na zaúčtovaní v duchu svojho želania trval ... vtedy som to vzdala a pri ďalšej takejto " záhade" som mu dala podpísať doklad o tom, že ak na zaúčtovaní takéhoto dokladu trvá ( v rámci svojej odbornej spôsobilosti mám povinnosť v rámci Obchodného zákonníka upozorniť na zvniknuté tzv. chyby), tak nech mi to podpíše ... a napokon si tento doklad prekladal z miesta na miesto a dodnes ho nepodpísal a odvtedy uplynulo už dobrých 15 rokov a fungujeme spolu doteraz = nechá ma robiť moju prácu ... ale ešte si dobre pamätám, čo všetko na mňa skúšal ...
24.11.09,23:09
Akurat z predch. roku mi vyhodili uplatnene DPH z klimatizacie a este niečoho, bo ze vraj to nesuvisi s techn. zhodnotenim či čo,uz presne nepamatam.
A prečo ti neuznali odpočet DPH z klimatizácie? Alebo máš na mysli klimatizáciu v aute?
17.12.09,19:51
Nie, nebola to klima v aute, normalne na prevadzke klima, ale uz nepamatam ako to odvovodnili. Ze vraj to neni HIM či čo.
Maňuša
27.12.09,18:45
Prosím Vás poraďte mi čo mám robiť, aby som to mala pri DK v poriadku. Môj manžel, SZČO,kamenár, väčšinou vypisuje fa na stavbe a tak sa stalo, že až teraz, pri ich kontrole,som zistila, že má zlé číslovanie fa, niektoré má pod tým istým číslom uvedené 2 rozdielne firmy. Ostatné je všetko o.k. Neviem čo s tým. Veľmi by ste mi pomohli. Ďakujem.
Lenka1979
27.12.09,18:53
Tak ich prečísluj, uveď správne poradové čísla a odberateľom pošli ešte raz opis tejto faktúry. Oni si var.symbol v účtovníctve opraviť môžu.
28.12.09,19:41
28.12.09,19:51
aké máte skúsenosti z daňových kontrol pri uznávaní VOZD za lieky od bolesti vo firemnej lekárničke ? Čo s DPH - odpočítať alebo neodpočítať ?
28.12.09,20:11
Uplatňujem.
Podľa traumatologického plánu máme v zozname povinného obsahu lekárničky aj lieky proti bolesti.
28.12.09,20:13
A keď ten plán nie je vypracovaný ? Ide o jedáleň a vývarovňu.
Rozálka, prosím ťa a na akom účte to účtuješ ?
28.12.09,20:31
Ten plán by mal byť vypracovaný, a keď ide o vývarovňu, tobôž.
My máme aj v účtovníckej kancelárii.
Účtujem na 548
28.12.09,20:43
Neoponujem, len dávam alternatívu: ja to účtujem na 527...
"Účet 527 (http://www.porada.sk/t59178-527-zakonne-socialne-naklady.html) je účelovým účtom, na ktorom sa účtujú náklady vynaložené na vytvorenie pracovných a sociálnych podmienok a na starostlivosť o zdravie zamestnancov a osôb, ktoré podľa § 11 zákonníka práce sú považované za zamestnancov"
28.12.09,20:45
Pred zadaním príspevku som hladala v Cenigovej, tiež mi to viac "pasuje" na 527
28.12.09,20:49
Súhlasím s vami, no odkedy sme museli poskytnúť lieky pre klienta, tak nákup účtujem na 548, pretože jeho som nepovažovala za "osobu, ktorá podľa § 11 zákonníka práce je považovaná za zamestnanca"
28.12.09,20:57
... odkedy sme museli poskytnúť lieky pre klienta, tak nákup účtujem na 548...
... u nás to má vyfakturované v položke "režijný paušál" :)...
ickom
31.12.09,13:08
A čo ak si klient kúpil pracovné oblečenie 30.09. , ale vznik živnostenského oprávnenia má až od 01.10.? Môže si ho odpísať, keď rozhodnutie OÚ nadobudlo právoplatnosť už 22.09.? Fyzicky začal fungovať až 01., ale mohol si odev zakúpiť už vopred?
Peterika
31.12.09,13:15
02.01.10,09:04
podľa ZOD 595/2003 § 4 ods. 4 sú daňové výdavky aj tie, ktoré si vynaložil pred začatím podnikania, a to na zásoby alebo iné nevyhnutné výdavky (teda aj prac. oblečenie) spojené so začatím podnikania v kalendárnom roku, ktorý predchádzal roku v ktorom si začal vykonávať činnosť.
Katka0208
12.01.10,11:55
Dobrý deň, chcela by som sa opýtať, za koľko rokov dozadu môže daňový úrad žiadať predloženie dokladov na kontrolu? Viem, že doklady sa majú uchovávať 10 rokov. Ale zaujíma ma, či aj môžu vykonať kontrolu napr. v roku 2010 za rok 2001, alebo len do piatich rokov. Ďakujem
12.01.10,18:59
5+1, čiže 5 rokov po roku odovzdania priznania. DP za 2004 odovzdané v r. 2005, takže do konca roka 2010 je možné kontrolovať r. 2004.
Dovolím si v tejto súvislosti upozorniť na novelu zákona platnú od 1.1.2010 - lehota na uplatnenie straty sa predlžuje z 5 na 7 rokov, ale zároveň aj lehota na kontrolu.
heluška
13.01.10,21:56
Rada by som vedela, kde je to s tou lehotou na kontrolu z 5 na 7 rokov napísané v zákone zatiaľ som to nenašla, možno v novej novele správe daní , ale neviem či je už vydaná?
13.01.10,22:20
Je to bod 35. článku II. v zákone 504/2009, ktorým sa novelizoval aj § 45, ods.1, zákona 511/92 o správe daní. Znenie je ešte upresnené v bodoch 3. a 6. odsek 6, článku II. zákona 563/2009, taktiež novely zákona 511/92.
14.01.10,08:32
marta bodonova
19.01.10,14:44
Chcela by som zrušiť registráciu DPH k 02/2010, ale nerada by som mala kontrolu, aké mate skôsenosti. Príde kontrola na DPH ak zrušim registráciu. Platcami sme boli 1 rok.
19.01.10,15:45
Moze a nemusi prist, to je loteria, neviem, aky maju princip, ale pravidlom to nie je. Doklady treba mat v poriadku priebezne, neskor uz nic nevyriesis.
22.01.10,11:19
DR SR:
http://www.drsr.sk/drsr/slovak/uvitanie/aktuality/data/plag_tlac0110.pdf
08.02.10,10:21
Nemáš prosím ťa, vzor takejto zmluvy? Mám tiež jedného výmyselíka, no a nerada by som zodpovedala za to , čo on má mylné predstavy
09.02.10,13:58
Dobrý deň, účtujem JÚ, chcem sa spýtať, či pri daňovej kontrole kontrolujú aj Knihu došlej a odoslanej pošty. Mám taký dojem, že tú svoju nevediem práve príkladne..., teda vobec tam nemám zaevidované odoslané faktúry...
Prosím, napíšte svoje skúsenosti, vopred ďakujem
09.02.10,14:14
Veď faktúry nie si povinná zasielať poštou - ja ich dávam z rúčky do rúčky. Ale keby som dodávala tovar, nechávala by som si ich potvrdiť - teda prevzatie tovaru buď na DL alebo faktúre.
Mala som už x kontrol z DU, ale knihu pošty si zatiaľ nik nepýtal, myslím, že to ich nezaujíma.
09.02.10,14:21
Ďakujem, myslela som si to, ale keď si tak čítam príspevky na porade, mám niekedy dojem, že všetko, ale úplne všetko robím zle. Aj keď posledné zvyšky zdravého rozumu mi hovoria: nie je to s tebou až také zlé...
09.02.10,14:36
vitaj medzi "postihnutými" ale aspoň že tá úmera je priama :D
čím viac tu študujem, tým viac zisťujem ako málo viem:mee:
09.02.10,14:51
09.02.10,15:16
podelim sa o skusenost. Mala som klienta, ktory si sal urobit ucto znamej. Dopadlo to tak ze jej nesedla suvaha s vykazom ziskov a strat, ale hlavne ze to urobila tak, aby bol v strate! Kedze sa po takto zauctovanom roku nedalo pokracovat, robila som opravu uctovnictva a samozrejme bol v zisku. Tak sme tam zaradili nejake blocky ako kamera, uz si presne nepamatam co este. Mal danovu konrolu a pytali sa ho na tu kameru. A on ze on ziadnu nema!!!!!! Potom si spomenul, ze som mu zachranovala korunky, tak potom , ze si teda spomina zenejaku ma....bla bla. Preslo mu to, ale vcelku to bolo poucenie, ze s takymito vecami fakt opatrne!
09.02.10,15:33
Nedalo mi, muselo som usko 1 oceniť, tuším mi číta myšlienky, z duše mi veru povedalo:)
09.02.10,15:45
Paula a vieš , čo je najlepšie? Pristihla som sa, že sa na "hľadanie problémov" až tak trasiem. Som proste masochista! Rozvŕtam sa aj v najbanálnejších veciach a idem po sebe ako pako skúmať predchádzajúce roky, v ktorých - na moje prekvapenie- to mám ok.:)
09.02.10,15:54
Jaj, ja už radšej do tých starých nenakúkam v rámci zachovania duševného zdravia :cool:
02.03.10,10:42
neviete presne či sa to týka celkovej možnosti kontroly za 5 rokov spat, alebo ta 7ročná lehota je len pri uplatnovani si straty?
Dakujem :D
02.03.10,17:59
Pravdepodobne každej kontroly, bez ohľadu na možnosť lehoty uplatnenia straty.
Aj doteraz sa kontrolovalo 5 rokov, hoci sa strata neuplatňovala.
11.03.10,09:40
Tak, práve som dočítala všetky príspevky a som veľmi rada že som natrafila na túto tému.
Ja som ešte žiadnu "poriadnu kontrolu" nemala, ale bojím sa jej ako "čert svätenej vody", snažím sa robiť všetko podľa najlepšieho vedomia a svedomia, ale predsa... nik nemôže vedieť všetko!
Teraz sa zrejme rozhodne o likvidácii firmy a následne založenie družstva, pravdepodobne s tými istými štatutármi. Je možné že budeme mať hĺbkovú daňovú kontrolu? Vraj to pri likvidácii je vždy? :eek::eek::eek:
Zuzanak1
12.03.10,17:58
ako je to presne s tými paragonmi, mi to robíme tak, že keď náhodou nejde pokladňa, tak sa vypisujú paragony a potom sa to doblokuje do pokladne, a pripne sa bločik z pokladne k paragonu, aj keby nahodou niekdo prišiel a chcel blok. myslím, že im nedávame žiadne poradové čísla. nejak som sa tomu nikdy nevenovala, ako to v obchode robia, hlavne, že to bolo potom v tržbe.
m.lujza
22.03.10,17:40
moje posledné skúsenosti s kontrolami na dph sú ohľadom evidencie krátkodobého majetku. Akonáhle kontrolórky objavili nákup nejakých predmetov nezapísaných na karte krátkodobého majetku, neuznali odpočet dph, aj keď boli riadne zaúčtované na účtoch 501. Nešlo o žiadne "väčšie veci" ako chladničku alebo zbíjačku a pod. Neuznali odpočet dph z exteriérového kvetináča v hodnote 3 Eur bez dph, a nie preto, že by ho neuznali ako daňový výdavok, ale že nebol evidovaný na karte krátkodobého majetku.
Okrem toho kontrola nuznala odpočet DPh z bločku z ERP, na ktorom bolo na vrchu nad hlavičkou vytlačené - ZLYHANIE NAPÁJANIA - . Argumentovali tým, že takýto doklad nebude pri uzávierke registrovaný. Keď som oponovala tým, že pre nás to bol RIADNY doklad a mohlo ísť o výpadok prúdu a následné blokovanie mohlo pokojne nasledovať pri bezproblémovom chode, tak nám dali na výber, či chceme lehotu na dokázanie platnosti dokladu. Keďže doklad nebol z nášho mesta a ani na veľkú sumu, klient sa na to vy....kašľal a nehádali sme sa. Myslím, že v oboch týchto prípadoch sa dalo, ale keďže nešlo o podstatné sumy, neriešili sme to konfrontáciou.
22.03.10,19:46
... Neuznali odpočet dph z exteriérového kvetináča v hodnote 3 Eur bez dph, a nie preto, že by ho neuznali ako daňový výdavok, ale že nebol evidovaný na karte krátkodobého majetku.
Ani vtedy, ak by ste mali v smernici, že od 67 € sa účtuje priamo do nákladov, bez ďalšieho sledovania?
Hádam nebudem evidovať na kartách "prkotinky" ;)
23.03.10,10:44
však to tak v smernici máme, nákupy do 60 Eur účtujeme priamo do spotreby. Ale smernica ich nezaujímala. Opýtala som sa kontrolórky, či mám dávať do majetku aj kancelárske pero, aj to vydrží pri troche šťastia aj rok... Myslím, že jednoducho chceli aspoň niečo nájsť, tak našli. Hádať sa tu nemá veľmi zmysel, oni vedia, že majú navrch, keby chceli, vždy sa niečo nájde na vytknutie...
23.03.10,20:55
Môj klient bude mať kontrolu DPH, vyzvali ho o výstupy v excelli, pretože kontrola bude vykonaná formou EDP (elektronic data processing) v modeli IDEA.
23.03.10,21:01
Ja som dnes mala kontrolu na DPH. Prešlo všetko:)
Iba nás upozornili, že máme doplniť do technického preukazu auta skutočnosť, že jazdí okrem benzínu aj na plyn (mali sme bločky na obe). Ukázala som im papiere ohľadom prerábky auta na plynový pohon, tak nám to uznali.
Mala som krásne urobenú knihu jázd (2 dni som ju dorábala), ale ani sa na ňu nepozreli.:(
23.03.10,21:09
Ak by si ju nemala a pýtali by, to by bol dôvod na :(.
Takto môžeš byť aspoň :)

References: § 41
 súd 
 § 25
 Súd 
 § 24

§ 58
 súd 
 § 103
 § 103

§ 103
 § 8
 § 11
 § 11
 § 4
 § 45